
baţi şi femei: e plaga deschisă a discordiei dintre 
Adam şi Eva. Or, Hristos S-a întrupat pentru a-i 
împăca pe Adam şi Eva între ei şi pe amândoi cu 
Tatăl. Taina Bisericii este purtătoare a unei vieți 
noi, imposibil de trăit fără împăcarea fraților şi a 
surorilor care se duşmănesc, precum şi a fiilor cu 
Tatăl lor. Problemele de etică sexuală nu pot fi 
abordate decât cu multă delicateţe şi modestie, 
cerând dinainte iertare celor pe care i-am putea 
răni din nepricepere şi stângăcie. 


Vrem să venim în cele ce urmează nu cu 
concluzii, ci cu sugestii deschise, doar pentru a 
contribui la o reflecţie necesară şi actuală. Încer- 
căm să reflectăm, din perspectiva credinței creş- 
tine, asupra a trei teme, după părerea noastră im- 
portante: 1) sensul teologic al deosebirii sexuale; 
2) problema sexualității în raport cu credința bi- 
blică; 3) atitudinea pastorală a Bisericii atât față 
de homosexualitate, cât şi față de heterosexua- 
litate. 


i 


SENSUL TEOLOGIC AL DEOSEBIRII 
SEXUALE 


A. Caracterul ontologic al heterosexualității 


Tradiţia ne atrage atenția că deosebirea se- 
xuală este un dar făcut de Dumnezeu creaţiei şi, 
mai cu seamă, ființei umane. 


a. Creaţia e întemeiată pe o deosebirel. Este 
specific biblică vestirea valorii absolute a creaţiei, 
a deosebirii absolute dintre Creator şi creatură, 
dintre necreat şi creat, precum şi operarea altor 
distincţii în chiar sânul firii create: lumina şi întu- 
nericul, diferenţierea timpului prin succesiunea 
zilelor, uscăciunea şi umiditatea şi, în sfârşit, pen- 
tru a încorona opera creatoare a lui Dumnezeu, 
deosebirea dintre masculin şi feminin, care de- 
vine, în natura umană, deosebirea dintre un anu- 
mit bărbat şi o anumită femeie — deosebire care 


1 Cf. Paul Beaucamps, Creation et stparation, Paris, 1969, pp: 
149-225: «cr6er par une parole qui separe» (a crea printr-un 
cuvânt care separă), p. 231. 

este, simultan, şi aceea dintre două persoane. Încă 
de la început, deosebirea dintre două sexe, care 
este o deosebire în ordinea firii, pare a sublinia o 
deosebire în ordinea persoanelor create. 


La capitolul I, versetul 27, din Cartea Facerii, 

Duhul Sfânt spune că Dumnezeu a creat ființa 
umană în a şasea zi: «după chipul lui Dumnezeu 
l-a făcut, bărbat şi femeie i-a făcut» (traducerea 
Septuaginta), iar, după unele tradiții rabinice: «băr- 
bat şi femeie I-a făcut». Folosirea surprinzătoare a 
formelor pronominale de singular şi plural semni- 
fică unitatea neamului omenesc şi distincția fun- 
damentală pe care Dumnezeu a operat-o în ea: 
este o unitate-diversitate. Deosebirea sexuală este 
o deosebire în însăşi firea omenească şi nu efectul 
a două acte creatoare distincte şi succesive: nu 
există o natură masculină sau o natură feminină, 
specifice. Ştim, de asemenea, că Însuşi Cuvântul | 
Întrupat a repetat acest adevăr de mai multe ori?. 
Creatorul Şi-a confirmat, deci, propriul Său act 
ontologic. Heterosexualitatea este o realitate onto- 
logică. Există şi alte distincții ontologice, ca aceea 
dintre cei doi pomi, pomul vieții şi pomul cu- 
noştinţei: până aici este încă vorba de o distincție 
în unitate. Aceste distincții sunt antinomii, nu con- 
tradicții. Ele sunt, toate, anterioare păcatului. Deo- 


2 Matei 19, 4; Marcu 10, 3-6. 

sebirea sexuală n-a intrat în lume ca o consecință a 
căderii. Această antinomie este structurală, . 


După Sfântul Grigorie de Nyssaţ, sexuația 
animală este, totuşi, supraadăugată naturii uma- 
ne, ca previziune a căderii. 

Modul animal de procreaţie este deci bine- 
cuvântat şi ordonează sexualitatea umană pentru 
deplinătate; dar această reflecţie trebuie-prelun: 
gită. Finalitatea acestei sexuaţii este, dincolo de 
procreaţie, iubire eshatologică, născută din îm- 
păcare şi din biruință asupra morții. Dumnezeu a 
dat umanității modul acesta de înmulțire mai de- 
grabă decât, spre exemplu, modul îngeresc, deoa- 
rece ființa umană este chemată să descopere exis- 
tenţial şi în libertate esența relației de la persoană 
la persoană. Şi o descoperă în polaritatea — câteo- 
dată în tensiunea şi conflictul — dintre cele două 
sexe. Miza erosului heterosexual este biruința asu- 
pra morții. 

În orice caz, în cuvântul lui Dumnezeu nu 
se află nici o menţiune despre două creații succe- 
sive, întâi una masculină, apoi una feminină: fe- 
meia n-a fost modelată separat, ci diferit, des- 


3 Despre diferitele deosebiri în creaţie, cf. Sfântul Maxim 
Mărturisitorul, Ambigua 41, 1305AB, rezumată de Jean- 
Claude Larchet în introducerea sa la Questions a Thalassios, 
Paris, Les Editions de l-Ancre, 1992, pp. 24-25. Y 
+ Hom. opif. XVII, col. 189d. 

prinsă din natura umană cea una, unică, făcând să 
apară în acest fel masculinul. Sfântul Vasile, ca şi 
Sfântul Grigorie, insistă asupra unității chipului în 
cuplul sexuat5. Bisexualitatea umană — şi nu, de 
exemplu, hermafroditismul, care există şi el prin- 
tre făpturi — nu este un element secundar, chiar 
dacă a doua istorisire a creaţiei introduce o ante- 
rioritate a masculinului față de feminin. Ante- 
rioritate sau simultaneitate, deosebirea sexuală 
este voia lui Dumnezeu, e bună şi binecuvântată: 
«E bună foarte». În consecință, întâlnirea mas- 
culinului şi a femininului — şi, de când ei poartă 
un nume pentru a face cunoscut statutul lor ipo- 
static, întâlnirea dintre un bărbat şi o femeie — este 
binecuvântată”: acesta este temeiul ontologic al 
cupluluis, deosebirea atât în ordinea firii (mas- 
culinul şi femininul) cât şi în ordinea persoanelor. 


b. Sexuaţia este legată de chipul lui Dumne- 
zeu: «Dumnezeu l-a făcut pe om după chipul lui 
Dumnezeu l-a făcut: bărbat şi femeie i-a făcut»?. În 
acelaşi cuvânt, ideea facerii după chipul lui Dum- 
nezeu şi această deosebire sexuală sunt legate, 
ceea ce nu vrea să spună, ca în religiile cosmice, că 


5 Sfântul Vasile cel Mare, Despre originea omului 1, 18, Sc. 160. 
* Facerea 1, 31. 

7 Facerea I, 28. 

* Matei 19, 4 sau Marcu 10, 6. 

? Facerea 1, 27. 

Dumnezeu Însuşi este sexuat:; «această diviziune 
este străină atributelor divine», precizează Sfântul 
Grigorie. Dumnezeu este asexuat. Aceasta vrea să 
spună că alteritatea este înscrisă în natura umană 
tocmai fiindcă ea este după chipul lui Dumnezeu. 
Dumnezeu a luat sexuația din lumea vegetală şi 
animală, creată mai înainte, şi a îmbogăţit cu 
aceasta natura umană. Ar fi putut face omul 
asexuat, ca El sau ca îngerii. l-ar fi putut da ființei 
umane un mod angelic de a se înmulți sau unul 
dintre numeroasele moduri de înmulţire pe care 
le-a dat făpturilor sale. Dar El a ales să pună 
heterosexualitatea, încă de la început, în pecetea 
chipului. Chipul are diversitatea ca semn. Chipul 
este antinomic, Natura umană este masculină- 
feminină: evreul exprimă aceasta prin jocul de 
cuvinte intraductibile Ish-Ishsha. «Deosebirea se- 
xuală este (...) unul dintre factorii esenţiali ai con- 
stituției chipului lui Dumnezeu, care este ome- 
nitatea»!0. În această diversitate ontologică con- 
templăm pecetea diversității divine. Dumnezeu 
«poartă în El taina alterității şi o înscrie în crea- 
ție»!!; divinul, deşi simplu şi necompus, comportă 
o diversitate, care este antinomia trinitară. De la 
început, firea omenească după chipul Său este una 


10 Xavier Thevenot, Homosexualites masculineset morale chr&- 
tienne, Le Cerf, Paris, 1988, p. 207. 

"1 Olivier Clement, Lin sens ă la vie, supliment la SOP nr. 243, 
decembrie 1999. 

şi diversă în structura, ei: diversitatea în ordinea 
firii (diferenţierea sexuală) indică, revelează sau 
subliniază distincția ipostasurilor create. Altfel 
spus: unitatea-diversitate naturală este însuşi chi- 
pul unității-diversității ipostasurilor divine sau 
umane. Chiar Maica lui Dumnezeu, în dumne- 
zeiasca sa partenogeneză, primeşte rodnicia în 
alteritate. Ea este feminină; Ipostasul dumnezeiesc 
deţine rolul masculin. Maica Domnului nu-şi este 
ei însăşi suficientă din punct de vedere sexual, cu 
toată fecioria ei: aici este întreaga profunzime 
antinomică a fecioriei roditoare. Ea nu zămisleşte 
singură; are nevoie de celălalt pentru a procrea. Şi 
Dumnezeul a Cărui fire omenească o zămişleşte. 
Îşi asumă EI Însuşi semnul sexualității masculine. 
Dumnezeu, asexuat, Îşi asumă cast sexualitatea, 
prin Întrupare. 


În fecioria Lui absolută, Cuvântul Întrupat, 
Dumnezeu asexuat, n-a fost om asexuat. Fecioria, 
absenţă a exerciţiului sexualității organice şi liber- 
tate a dorinţei, promovează sexualitatea ca semn 
al alterității. Ea desemnează modul de viață ase- 
xual, propriu Împărăției. În cel sau cea care tră- 
ieşte în feciorie, Dumnezeu transfigurează se- 
xualitatea, pentru ca persoana sau ipostasul creat 
să se împlinească în deosebirea absolută a persoa- 
nelor în comuniune, dincolo de deosebirea relativă 
dintre sexe. Nu homosexualitatea aparține Împă- 

răției, ci asexualitatea persoanelor care au depăşit 
firea. Dumnezeu nu este homosexual; El este 
asexual. La fel sunt toți cei ce 1 se aseamănă în 
Duhul Sfânt. În Biserică, deja anticipând, prin 
Sfântul Botez, lumea care va să vină, «nu mai e 
nici bărbat, nici femeie»!2. Şi în Împărăție, spune 
Cuvântul Însuşi, «nici nu se însoară, nici nu se 
mărită»15, nu va mai exista condiția de soț şi soție. 
Cele două căi de sfințire, căsătoria şi monahismul, 
sunt două căi nu de mutilare, ci de transfigurare, 
prin castitate, a sexualității animale date de Dum- 
nezeu umanității primare. 


c. Diversitatea este mai presus de toate o 
deplinătate. Faptul acesta se remarcă mai cu 
seamă în exclamația lui Adam. EI o vede, fiindcă 
Dumnezeu i-o arată, pe cealaltă, pe femeie, cea 
care nu este el, la care însuşi semnul sexual arată 
deosebirea, şi exclamă: «Os din oasele mele! Carne 
din carnea mea!»14. El primeşte de la Dumnezeu 
alteritatea sexuală cu încântare, ca pe un dar şi o 
binecuvântare, şi ca semn al alterităţii ipostatice — 
al non-eului. În această stare de fericire, el con- 
templă totodată identitatea de fire şi diversitatea 
în cadrul firii. Şi alteritatea este obiectul bucuriei 
sale. Heterosexualitatea este bucuria deosebirii în 


"2 Galateni 3, 28. 
13 Matei 22, 30. 
1 Facerea 2, 23. 

unitate; ea este, în mod egal, presentimentul alte- 
rității ipostatice, Ea încoronează. crearea. ființei 
umane, nu numai pentru că o izbăveşte de sin- 
gurătate — «nu e bine ca omul să fie singur» sau 
«unul», monos!5, — dar şi pentru că o îmbogăţeşte 
cu non-identitatea şi coincidența opuselor, Nici 
Dumnezeu nu este solitar. În unitatea Sa absolută 
şi unicitatea Sa absolută, noi slăvim alteritatea 
absolută, aceea a ipostasurilor care coincid în 
unitatea firii. 


B. Relaţia dintre divin şi uman 


Dumnezeu i-a dăruit umanității deosebirea 
sexuală pentru a-i revela sensul deosebirii on- 
tologice dintre El Însuşi şi ea. 


a. Heterosexualitatea este chipul relațiilor 
între uman şi divin. Alteritatea este înscrisă în 
trupul ființei umane ca semn al deosebirii dintre 
firea necreată şi firea creată. Vestindu-şi proiectul 
de a introduce deosebirea între sexe, Dumnezeu 
spune: «vreau să-i fac un ajutor, o față-către-față a 
lui», sau «pe potriva lui»16. Şi acest vis-ă-vis, şi 
această potrivire dintre bărbat şi femeie sunt după 
chipul feţei-către-față şi al potrivirii dintre ome- 


15 Facerea 2, 18. 
1% Facerea 2, 18. 

nire şi Dumnezeu. Duhul Sfânt inspiră de multe 
ori, mai cu seamă în Cântarea Cântărilor, desco- 

erirea după care alteritatea bărbatului şi a femeii 
simbolizează conjugal alteritatea lui Dumnezeu şi 
a poporului Său. Heterosexualitatea, care este o 
deosebire relativă, în ordinea creatului, este dată 
ca semn al deosebirii absolute dintre creat şi ne- 
creat. Invers, în Scrisoarea către romani (cap.1), 
Sfântul Apostol Pavel asociază lesbianismul cu o 
necunoaştere a legăturii dintre soț şi soție: «Fe- 
meia homosexuală ... se lipseşte de bărbat aşa cum 
omenirea (soţia) se lipseşte de Dumnezeu (soțul)», 
comentează Xavier Thâvenot!7. Lesbianismul este 
comparabil cu întoarcerea la sine a umanității fără 
Dumnezeu. Taina celuilalt, inaccesibil în cuplul 
creat, introduce în taina Altcuiva, inaccesibil şi de 
neînțeles, Care este Dumnezeu, în cuplul divino- 
uman. 


Bineînțeles, Dumnezeu este incomparabil 
mai diferit de ființa umană decât femeia de băr- 
bat: este o deosebire de fire, şi ea este un abis; 
omul şi Dumnezeu sunt incomensurabili. Cu toate 
acestea, noi contemplăm o similitudine între rela- 
ţia chipului cu modelul divin şi relația dintre fe- 
meie şi bărbat. Alteritatea naturilor divină şi uma- 
nă se reflectă în alteritatea masculinului şi a fe- 


17 Xavier Thevenot, op. cit., p. 211. 
19 


mininului din natura umană: această alteritate nu 
se regăseşte, de exemplu, în natura angelică; prin 
ea, ființa umană este superioară îngerilor. Cău- 
tarea comuniunii dintre bărbat şi femeie este 
chipul căutării comuniunii dintre Dumnezeu şi 
Om. Nimic mai mult decât discordia dintre Om şi 
Dumnezeu se reflectă imediat în discordia dintre 
bărbat şi femeie. Eşecul relaţiei divino-umane se 
repercutează în eşecul relaţiei heterosexuale şi al 
relaţiei interpersonale dintre ipostasurile create. Şi 
cum să nu vezi că, întrupându-Se pentru a împăca 
pe Dumnezeu cu omenirea după chipul Său, pri- 
mul semn pe care L-a dat Cuvântul a fost cel din 
Cana Galileei, când S-a făcut prezent în sânul cu- 
plului, pentru a-i împăca pe Adam şi Eva!5? Cu- 
vântul Întrupat, care uneşte ipostatic pe Dumne- 
zeu şi pe Om, este şi Cap al bărbatului şi al femeii 
în căsătorie, ipostasul cuplului. Iar bărbatul îi este 
cap femeii după cum Cuvântul este cap al Uma- 
nității-Biserică!?, 


Astfel, miza heterosexualității este comuni- 
unea şi conviețuirea, mai mult decât procreația, 
fiindcă omenirea ar fi putut primi de la Dumne- 
zeu un alt mod de a se înmulți. Scopul deosebirii 
este comuniunea în diversitate, un mod de unire 


' loan 2,1. 
' Efeseni 5, 32. 

care să nu fie fuzional: nu unire homosexuală a 
unuia cu altul la fel, ci unirea unuia cu altul de alt 
fel. Dumnezeu creează o ființă, alta şi altul decât 
EI, în vederea unei iubiri asemenea, între ființe 
deosebite prin natură şi, în acelaşi timp, ca per- 
soane: şi El creează această ființă de o natură di- 
ferită de a Sa, înzestrând-o cu capacitatea de a 
cunoaşte iubirea în alteritate. Este conținutul în- 
suşi al iubirii faptul de a iubi alteritatea altcuiva, 
fie şi cu preţul iubirii de sine; iubirea, în esența ei 
dumnezeiască, înseamnă a ţine la altul mai mult 
decât la tine. Bărbatul şi femeia sunt totdeodată 
aceiaşi şi alții, după cum Dumnezeu şi omul sunt 
totdeodată aceiaşi după chip şi alții după fire. 
Deosebirea ipostatică în unitate după fire e teme- 
lia iubirii. Nu există iubire adevărată fără nici o 
deosebire în sânul unității. În schimb, nu există 
dragoste între ființele umane, îngeri şi animale (să 
ne gândim cât de condamnată este în Biblie zoo- 
filia), fiindcă există deosebire, dar nu şi unitate de 
fire. În fapt, astfel de relații, ca şi incestul, ar nega 
deosebirile şi ar face loc haosului. 


În sfârşit, să nu pierdem din vedere faptul 
că nu există vorbire fără deosebiri. Cuvântul dum- 
nezeiesc Se face auzit numai în deosebirea dintre 
creat şi necreat; vorbirea umană, prima vorbă a lui 
Adam, a apărut în urma diferențierii sexuale. Vor- 
birea presupunea alteritate. Şi, bineînțeles, toate 

dificultăţile care există, şi în dragoste şi în vorbire, 
între bărbat şi femeie sau între Dumnezeu şi Om, 
provin de la această deosebire. De unde, tentația 
homosexuală de a rămâne «între ai tăi» — între 
bărbaţi sau între femei — şi tentația atee de a ră- 
mâne între ființele umane, eliberate de deosebirea 
față de Un cu-totul-Altcineva. Dumnezeu ar fi pu- 
tut în aceeaşi măsură să se abțină de la crearea 
unei alte firi asemănătoare cu a Sa şi Îşi putea fi 
suficient Lui Însuşi. Sfânta Treime putea să ră- 
mână «între ai Săi»... Dar unde ar fi fost mani- 
festarea iubirii, fără riscul alterității? Şi apoi, un 
dumnezeu narcisist n-ar fi fost Cel ce S-a revelat 
prin Cuvântul Întrupat şi prin Duhul Sfânt. Fiind- 
că este iubire, Dumnezeu nu-Şi este suficient. Ab- 
solut deschis, Dumnezeu propune participarea la 
propria-l fire, adică iubirea ca o comuniune în di- 
versitatea firilor şi a persoanelor. 


b. Heterosexualitatea delimitează. Făcându-l 
pe om, Dumnezeu, din iubire, Şi-a pus Lui Însuşi 
o limită, aceea a unei făpturi care este altcineva. 
Prin deosebirea dintre sexe, ființa omenească se 
află, şi ea, în fața limitei puse de alteritate. Adam 
se găseşte în fața celei care este altfel — şi reci- 
proca. Omul este o limită pentru Dumnezeu şi 
Dumnezeu este o limită pentru om. Femeia este o 
limită pentru bărbat - şi bărbatul pentru femeie. 
Celălalt este inaccesibil şi de neînțeles. Fiinţa uma- 

nă nu poate nici să înţeleagă totul, nici să aibă 
totul. Ea se găseşte în fața celuilalt, care nu poate 
nici să posede, nici să înțeleagă fără ca acesta să 
consimtă şi să i se dea lui. Bărbatul este de neînțe- 
les pentru femeie. Femeia este de neînțeles pentru 
bărbat, după cum arată o îndelungată cultură mi- 
sogină. De unde tentaţia violului, a sclaviei, a tor- 
turii, a tuturor formelor de dominație prin care el 
caută, de la cădere, să reducă alteritatea. De unde, 
în aceeaşi măsură, tentația homosexuală de a nega 
alteritatea, sau neputința asumării ei. 


Bărbatul nu este femeie şi femeia nu este 
bărbat, cu toate că natura lor este una. «A fi bărbat 
înseamnă a fi îngrădit de a nu fi femeie, şi re- 
ciproca»20. Dumnezeu nu este Om şi Omul nu este 
Dumnezeu, cu tot chipul şi proiectul de asemă- 
nare: dar asemănarea nu este identificare; ea păs- 
trează la infinit deosebirea. Şi iubirea heterosexua- 
lă cea mai demnă de acest nume include iubirea 
față de ceea ce este deosebit, acceptarea caracte- 
rului celuilalt, ca sex şi ca persoană. Te poți re- 
volta împotriva deosebirii, sau să încerci încăl- 
carea ei: dar ar fi o iluzie. Celălalt este o limită 
necunoscută. Celălalt este un necunoscut sau un 
greşit înțeles. Totuşi el este apropiat. Expresia 
«coastă» sau «coasta lui Adam» semnifică cei doi 


2 X. Thevenot, op.cit. p. 199 

poli naturali ai alterității umane. Există o simi- 
litudine şi o afinitate între feminin şi masculin 
precum există una între uman şi divin. Există o 
complementaritate a sexelor. Într-un anume fel, 
cuplul heterosexual este umanitatea totală. Dar 
rămâne taina celuilalt, alteritatea ipostasurilor su- 
bliniate prin deosebirea naturală, enigmă ce nu 
poate fi pătrunsă decât de iubirea care iubeşte 
alteritatea iubitului (iubitei) ei. Dumnezeu este 
imposibil de cunoscut; totuşi, El este cunoscut 
tainic, apofatic, în unire. Bărbatul şi femeia sunt, 
de asemenea, imposibil de cunoscut unul de către 
celălalt; totuşi, ei se pot cunoaşte apofatic, cu con- 
diția de a se iubi aşa cum Dumnezeu iubeşte ființa 
umană, «precum Hristos iubeşte Biserica», spune 
Sfântul Apostol Pavel, în unirea jertfelnică, urcând 
pe crucea deosebirii şi a neputinței de a-l cunoaşte 
pe celălalt. 


Cunoaşterea mutuală dintre Dumnezeu şi 
Om este apofatică: asemenea este şi cunoaşterea 
dintre bărbat şi femeie. Eu pot spune despre ea 
sau despre el ceea ce nu sunt: dar cum să î] sau să 
o defineşti, pe el, pe ea, indefinibili încă de la înce- 
put? Bărbatul nu poate cunoaşte femeia decât do- 
xologic, minunându-se de ea: exclamația «Os din 
oasele mele! Carne din carnea mea!» şi elogiul ce- 
lui «prea-iubit» din Cântarea Cântărilor (5, 10-16) 
arată că ființa umană nu cunoaşte celălalt sex şi 

cealaltă persoană decât jubilând, în elogiu şi cele- 
brare, ceea ce şi redă în mare parte arta tuturor 
timpurilor. Numai iubirea transcende această deo- 
sebire care n-a fost făcută decât pentru ea. Numai 
iubirea depăşeşte imposibilitatea de a fi cunoscut 
şi face opusele să coincidă. Când acest caracter 
incomprehensibil al femeii pentru bărbat şi al băr- 
batului pentru femeie — şi al lui Dumnezeu, şi al 
Omului — încetează să aibă iubirea ca miză şi cru- 
cea ca emblemă, devine scandal, piatră de potic- 
nire. Nerăbdarea se acutizează atunci, până la în- 
străinare şi divorț. Păcatul tip este poate refuzul 
deosebirii. Poate că satana este îngerul care a spus 
la început: cum poate să existe altul în afară de 
mine? Şi el se gândea nu numai la natura dumne- 
zeiască, ci şi la natura omenească. 


Caracteristică refuzului deosebirii, legat de 
păcat, este atitudinea în fața nudităţii. Aceasta afi- 
şează în mod precis semnul deosebirii sexuale. Pă- 
catul, refuz al deosebirii ontologice între Dumne- 
zeu şi om, căruia heterosexualitatea îi este emble- 
matică, ocultează această deosebire. Înainte de 
cădere, bărbatul şi femeia nu-şi ascundeau deose- 
birea sexuală, «erau amândoi goi şi nu se ruşi- 
nau»2l. După cădere, «deosebirea sexuală este 


2! Facerea 2. 
2 Facerea 7. 

imediat camuflată»3%3. Pornind de la revolta ada- 
mică, apar faimoasele tunici care acoperă hetero- 
sexualitatea, nu numai din cauza dorinței care 
obiectivează sexul (Couorez ce sein que je ne saurais 
voirh4), ci pentru că deosebirea însăşi a devenit 
obscenă. În Taina Botezului, nuditatea regăseşte, 
sub privirea castă a credinţei, libertatea deosebiri 
sexuale. 


Păcatul este cel care va introduce în aceeaşi 
măsură vrăjmăşia, adevăratul război între sexe, 
pentru care istoria lui Samson din Cartea Judecă- 
torilor este un mare exemplu: ea marchează întrea- 
ga istorie a umanităţii căzute, până în zilele noas- 
tre, inclusiv. Păcatul va instaura dominația unui 
sex de către celălalt şi va transforma semnele bine- 
cuvântate ale deosebirii sexuale în blestem: naşte- 
rea în dureri şi munca ostenitoare. Păcatul perver- 
teşte şi inverteşte toate darurile pozitive ale crea- 
ţiei. Cuvântul Se întrupează pentru a converti a- 
ceste daruri, a le reda dinamismul creator, şi El 
începe, după cum am mai spus, la Cana, prin pre- 
zența Sa la o căsătorie. Primul ajutor care trebuie 
dat umanităţii constă în a reconcilia bărbatul şi 
femeia şi a-i reda heterosexualității sensul. Haris- 
ma monastică poate fi trăită ca pocăință a lui 


2 X. Thâvenot, op.cit., p. 206. 
24 Moliăre, Tartuffe, act 3, scena 2: «Ascunde-ţi acest sân pe 
care nu pot să-l văd!». 

Adam şi a Evei, a fiecăruia în parte, pentru răul 
făcut celuilalt: izbândă a iertării femeii; izbândă a 
iertării bărbatului; purificarea resentimentului şi a 
urii împotriva femeii, împotriva bărbatului... Şi cu 
Maica Domnului, heterosexualitatea îşi regăseşte 
sensul ei binecuvântat; în concepția şi procreația 
virginale, heterosexualitatea reprezintă relația 
dintre uman şi divin mai mult decât cea dintre 
ființele umane între ele. La Sfânta Fecioară, hete- 
rosexualitatea este divino-umană. Maica lui Dum- 
nezeu pune temelie unui feminism adevărat: nu 
ura şi disprețul față de bărbat, ci autonomia spi- 
rituală față de el, posibilitatea de a-L cunoaşte pe 
Dumnezeu fără bărbat. Heterosexualitatea ei, în 
simetrie cu cea a Cuvântului întrupat, care este în- 
toarsă spre umanitate, este orientată înspre Crea- 
tor: o heterosexualitate teocentrică. Poate că, prin 
aceasta, Maica Domnului curăță păcatul Evei, du- 
pă cum Hristos, Al Doilea Adam, curăță păcatul 
celui dintâi... 


c. Trebuie să revenim asupra simbolismului 
conjugal al relaţiilor divino-umane. Frumosul ero- 
tism al Cântării Cântărilor nu este doar elogiul he- 
terosexualităţii, el este celebrare a relaţiilor amo- 
roase pe care numai Dumnezeu şi poporul Său le 
cunosc. Duhul Sfânt i-a inspirat şi profetului Osea 
(2, 16) acest cuvânt: «O voi atrage în pustiu şi voi 
vorbi inimii ei». Dumnezeu vorbeşte despre popo- 

rul Lui, într-un mod magnific heterosexual. Rela- 
țiile dintre Dumnezeu şi umanitate sunt dificile, 
câteodată furtunoase, marcate de îndepărtare, ne- 
înțelegere, împăcare şi iertare reciprocă. Hetero- 
sexualitatea este foarte dificilă, adevărat, dar nu 
este o iluzie; alteritatea este atât de dificilă, dar cât 
de roditoare! 


Duhul Sfânt a inspirat tradiția şi acest mare 
cuvânt revelator: «Bărbatul este capul femeii, pre- 
cum Hristos este capul Bisericii... Bărbaţi, iubiți-vă 
femeile aşa cum Hristos a iubit Biserica şi S-a dat 
pentru ea...». Acest cuvânt, rostit la Taina Nunții, 
este una dintre cheile teologice ale deosebirii se- 
xuale. Heterosexualitatea este sfântă, căci ea este 
după chipul şi asemănarea relaţiilor divino-uma- 
ne, simbol existenţial al alterității divino-umane. 
Creaţia are o structură ierarhică, reflectând ierar- 
hia Creatorului şi a creației. Heterosexualitatea e o 
ierarhie, o «ordine sacralizată», reflectare a ierar- 
hiei divinului şi a umanului: în această ierarhie, 
alteritatea a trăit, mutual, ca dăruire totală de sine, 
jertfă şi supunere din iubire față de celălalt sex. 


Astfel, atitudinea creştină atât față de hete- 
rosexualitate, cât şi faţă de homosexualitate, este o 
atitudine teologică, înainte de a fi una morală. E- 
vanghelia constă în credință şi cunoaşterea lui 
Dumnezeu, iar comportamentul decurge din a- 

ceastă credință şi din această cunoaştere. Hristos 
n-a venit ca să instaureze o morală. El a venit ca să 
propună ființei umane mântuirea prin desăvârşita 
cunoaştere a adevărului. De aceea valorile evan- 
ghelice sunt atât de neînțeles pentru cei ce nu cred 
în Hristos-Dumnezeu. O morală fără fundament 
teologic nu are sens, ceea ce exprimă şi Dostoiev- 
ski în cuvântul său: «Dacă Dumnezeu nu există, 
totul este îngăduit». 


C. Deosebirea dintre persoane (ipostasuri) 


Deosebirea sexuală ține de ordinea firii, dar 
ea introduce în deosebirea de ordin ipostatic, care 
este superioară. După cum am mai sugerat deja, 
alteritatea de natură subliniază alteritatea ipos- 
tatică. 


a. Baza credinței creştine, ceea ce o deo- 
sebeşte de orice altă spiritualitate şi de orice altă 
formă religioasă este revelaţia vieții ipostatice a lui 
Dumnezeu şi, în consecinţă, a vieții ipostatice a 
ființei umane. Dumnezeirea este Tată, şi Fiu şi 
Duh Sfânt, Noi mărturisim unitatea absolută a 
naturii divine în alteritatea absolută a persoanelor 
sau a ipostasurilor, ca şi comuniunea absolută a 
acestor ipostasuri. Această taină revelată prin 
Cuvântul Întrupat nu încetează să-i uimească pe 
credincioşi şi să le inspire neîncetate laude: «Slavă 

Tatălui şi Fiului şi Sfântului Duh!». Botezatul se 
prosternează cântând: «Sfinte Dumnezeule, Sfinte 
Tare, Sfinte Fără-de-moarte...». Tatăl este obârşia 
dumnezeirii. Cuvântul este slava dumnezeirii. 
Duhul este comunicarea şi comuniunea din:sânul 
ei. Altul este Tatăl; altul este Fiul; altul este Duhul 
Sfânt — şi Cei Trei sunt o singură fire dumneze- 
iască! Nu trei dumnezei: Dumnezeu Unul, unic. 
Nu o singură persoană: Trei Persoane sau Ipos- 
tasuri! Unitate absolută — diversitate absolută! 


Tradiţia a primit în aceeaşi măsură, din 
partea Cuvântului şi a Duhului, cunoştinţa deo- 
sebirii dintre fire şi ipostas, în Dumnezeu. Firea 
este ceea ce este comun; ipostasul este ceea ce nu 
este interşanjabil. Tatăl, obârşia dumnezeirii, este 
Tatăl Fiului şi obârşia Duhului; Fiul este Fiul 
Tatălui şi plin de Duhul Sfânt; Duhul este Duhul 
Tatălui şi străluceşte în şi prin Fiul. Voința Lor 
este una, după cum una este libertatea Lor: aces- 
tea două țin de fire. Comuniunea absolută a per- 
soanelor exprimă veşnic unitatea voinței şi uni- 
tatea libertății şi, deci, unitatea firii. Dar unitatea 
firii este manifestată, mai înainte de veci, ca şi în 
timp, într-un mod ipostatic şi nu impersonal. Noi 
slăvim această deosebire de fire şi ipostas fără a 
putea vreodată să o obiectivăm într-o definiție 
satisfăcătoare. Simbolurile credinței creştine — Sim- 
bolul de la Niceea sau Simbolul Sfântului Atanasie 

-— nu sunt definiţii: ele sunt proslăviri ale dumne- 
zeirii. Or, ceea ce este spus de Dumnezeu se re- 
flectă în lucrările Sale şi Trinitatea este proslăvită 
nu numai în Ea Însăşi, ci şi în făpturile Sale, şi, în 
mod aparte, în ființa umană, singura făptură care 
este după chipul Ei. 


b. Antropologia revelată este, aşadar, o 
antropologie trinitară, deosebirea dintre sexe ini- 
țiază în deosebirea dintre ipostasurile (persoanele) 
create. Adam este mai întâi un nume care desem- 
nează firea: cel ce este făcut din țărână (adama). El 
devine, odată cu deosebirea sexelor, un nume pro- 
priu. «Adam» şi «Eva» desemnează ipostasuri cre- 
ate, nu numai un bărbat şi o femeie: cuvântul bi- 
blic (Septuaginta Părinților Bisericii) înlocuieşte pe 
«Adam» cu «Anthropos». Dovada peremptorie e 
aceea că Dumnezeu îl cheamă pe om pe numele 
său: «Adame, unde eşti?», îi spune El după căde- 
re. Când Adam şi Eva se întâlnesc, se întâlnesc 
nişte persoane, ipostasuri create după chipul Ipo- 
stasurilor necreate, dumnezeieşti. 

Cuplul heterosexual este reflectarea Trini- 
tății dumnezeieşti. La deosebirea de ordin natural, 
cea dintre masculin şi feminin, se adaugă deo- 
sebirea de ordin ipostatic. Această dublă deosebi- 
re este după chipul celei care Îl caracterizează pe 
Dumnezeu, dar şi pe om: deosebirea dintre natura 
divină şi cea umană, şi deosebirea dintre iposta- 

suri — cel necreat, al lui Hristos, de exemplu, şi cel 
creat, al ființei umane. 

Deosebirea sexuală nu este temeiul deo- 
sebirii ipostatice, dar o subliniază. Bărbatul şi fe- 
meia sunt unul pentru celălalt dublu incompre- 
hensibili, o dublă taină. «Doamne, cine va cerceta 
mulțimea păcatelor mele, cine va coborî până la 
adâncul judecăților Tale?» (din Utrenia Miercurii 
celei Sfinte). Ei sunt unul pentru celălalt un abis 
de necunoaştere, săpat îndeosebi de către liber- 
tate: între Dumnezeu şi Om, două libertăți de fire 
care se întâlnesc. Între bărbat şi femeie, înainte de 
a se regăsi libertatea unică şi voința unică apar- 
ţinând firii omeneşti după chipul lui Dumnezeu, 


„sunt două liber-arbitre care se întâlnesc, formă 


decăzută a libertăţii originare, după Sfântul Ma- 
xim. Şi chiar într-un cuplu adevărat, care ar regăsi 
libertatea originară, care ar avea o libertate unică 
şi o voință unică, care ar realiza unitatea firii, «un 
singur trup», întreaga libertate individualistă de- 
căzută fiind depăşită, orice dorință pătimaşă fiind 
convertită, ar subzista, pururea şi în iubire ade- 
vărată, deosebirea absolută şi eternă a ipostasu- 
rilor, după chipul lui Dumnezeu. 

Procreaţia este semnul unității fireşti, căci 
nu există procreaţie decât în sânul aceleiaşi firi, şi 
a trebuit ca Verbul să Se întrupeze şi să devină de- 
o-fire cu a ei pentru ca Fecioara să-L poată zămisli 
după firea omenească, devenită comună. 

Dar deosebirea dintre sexe va fi depăşită 
nu în cadrul homosexualității, ci într-o unire pur 
ipostatică, aceea dintre persoanele create, după 
asemănarea cu comuniunea persoanelor dumne- 
zeieşti. În acest sens, căsătoria este înscrisă în Îm- 
părăția cerurilor. Deosebirea dintre persoanele 
transfigurate prin iubirea dumnezeiască transcen- 
de, astfel, deosebirea dintre sexe, care era înainte 
emblema sa. Când, în versetul 27, cap. 1 din Cartea 
Facerii, Dumnezeu spune în acelaşi timp că omul 
este făcut, după chipul Lui, bărbat şi femeie, |: 


aceasta vrea să spună că în adâncul chipului este |": 


înscrisă o asemenea deosebire, nu de fire, ci de 
ipostas. 


La urma urmei, deosebirea dintre masculin 
şi feminin este semnul existenței persoanelor di- 
ferite, nu numai a ființelor diferite în planul fizic. 
Şi, finalmente, semnul acestei deosebiri ipostatice 
este trupul. Trupul — şi de aceea este el obiectul 
unui asemenea respect pentru credința biblică şi 
creştină — reprezintă semnul persoanei, al iposta- 
sului, nu doar semnul unei naturi umane. Trupul 
este personal, el este fața posibil de recunoscut a 
ipostasului care îl întemeiază. Hristos spune: «A- 
cesta este trupul Meu» şi cât de slăvit este acest 
trup al lui Hristos, trup eminamente personal! A 
consuma trupul lui Hristos înseamnă a te hrăni cu 
Hristos, a te cumineca, a te împărtăşi cu, a parti- 

cipa la persoana lui Hristos. Şi sfințenia relațiilor 
conjugale ale cuplului este tocmai în comuniunea 
cu persoana celuilalt, în unitate. de fire. Păcatul 
fornicației, al prostituţiei, ține în fapt de obiec- 
tivarea trupului şi de disprețuirea valorii lui ca 
icoană a persoanei. Pornografia obiectivează sexu- 
alitatea. Păcatul torturii şi al diferitelor forme de 
sadism constă, invers, în a căuta să atingi per- 
soana, a o obiectiva şi a o chinui prin trupul ei. 
Trupul este un fel de altul, un non-eu. El este, ca 
icoana, semnul vizibil al prezenței invizibile a 
celuilalt. 


Deosebirea de fire dintre Dumnezeu şi 
ființa umană va fi pururea, chiar între ființa uma- 
nă îndumnezeită şi ființa dumnezeiască umani- 
zată — ea subzistă în Hristos, la Care, cele două firi 
nu se confundă, oricât de unite ar fi ele prin 
ipostasul dumnezeiesc al Cuvântului. Ea subzistă 
în Maica Domnului, care, deşi «mai cinstită decât 
Heruvimii şi mai slăvită fără de asemănare decât 
Serafimii», deşi îndumnezeită, rămâne, prin aceas- 
ta, creatură. Dar deosebirea de fire dintre bărbat şi 
femeie va dispărea, căci nu sunt două firi ome- 
neşti diferite, ci doar una singură în sânul firii 
omeneşti. «În Împărăţie — spune Cuvântul Întru- 
pat — nu va mai fi nici bărbat, nici femeie, vor fi ca 
îngerii», comparaţie care nu se referă la o stare 
trupească, ci la una asexuată, dincolo de hetero- şi 

de homosexualitate. Fecioria, nu ca stare asexuată, 
ci ca transfigurare a sexualității, este semnul pro- 
fetic al acesteia. Şi persoanele, ipostasurile create 
vor străluci ca soarele35, În Hristos, Care este ființa 
umană «ce va să fie», pecetluit totuşi cu semnul 
masculin, ca şi în Maria, pecetluită totuşi cu sem- 
nul feminin, deosebirile sunt depăşite. Inspirat de 
Duhul Sfânt, Sfântul Apostol Pavel spune acest 
cuvânt: «În Hristos nu mai este nici bărbat, nici 
femeie»26. În desăvârşirea ființei umane, numită 
îndumnezeire, masculinul şi femininul sunt de- 
păşite nu numai ca semne ale deosebirii ipostatice, 
ci şi ca funcţii fireşti. Acelaşi Duh Sfânt îl face pe 
Sfântul Maxim Mărturisitorul să scrie despre Cu- 
vântul Întrupat: «EI a realizat unirea dintre bărbat 
şi femeie ridicând, prin mijlocirea Duhului şi într- 
un mod tainic, deosebirea dintre cele două sexe, 
redându-le firea liberă de orice înrobire a pati- 
milor...». Deosebirea sexuală nu va mai fi de folos, 
nu numai fiindcă nu va mai exista procreație, ci şi 
pentru că această deosebire nu va mai servi la 
revelarea deosebirii ipostatice, acum strălucitoa- 
re. Deosebirea sexuală este chipul necesar, dar 
trecător, al deosebirii ipostasurilor create. 


2 Cf. Daniel 12, 3; Matei 13, 43, 
2% Galateni 3, 28. 

HOMOSEXUALITATEA 
ŞI CREDINȚA BIBLICĂ 


După cele amintite, sperăm să fie destul de 
limpede că homosexualitatea nu este coerentă cu 
revelația lui Dumnezeu despre Sine şi despre om 
în ființa Sa şi în proiectul Său. 

Oricâtă compasiune ne-ar cere Dumnezeu 
să arătăm oricărei ființe umane, fiindcă EI Şi-a dat 
viața pentru ființa aceasta, există un avertisment 
scriptural limpede cu privire la practicile homo- 
sexuale. Iar acest avertisment poate fi interpretat 
chiar ca expresie a compasiunii Tatălui, Care vrea 
să fim cu toții mântuiți. Ni se sugerează şi căile pe 
care această dumnezeiască milă le poate lua în 
Sfânta Biserică: trupul şi sângele lui Dumnezeu 
făcut Om. 


A. Avertismentul biblic 
a. Duhul Sfânt a dat avertismentul că ho- 
mosexualitatea comportă pericolul morţii. În rela- 


tarea despre Sodoma, cu prioritate este stigma- 

țizat atentatul la ospitalitate, adică, mai precis, 
disprețul față de celălalt, față de străin: refuzul 
alterității??. Actul homosexual era considerat o 
ase-menea murdărie, încât Lot a preferat să-şi dea 
propria-i fiică pentru a-i face pe sodomiți să-şi 
schimbe hotărârea. «Nu, fraților, să nu faceţi nici 
un rău ...»%, După cuvântul lui Dumnezeu, homo- 
sexualitatea este, deci, ceva mai rău decât prosti- 
tuția. Această greşeală aduce moartea: «Este o 
urâciune; vor fi omorâţi»? «Urâciunea» (To'Ebah) 
desemnează în Vechiul Testament comportamen- 
tul idolatric, a cărui consecință este moartea. Tot 
idolatrie este fapta pentru care i s-a spus ființei 
umane «veţi muri», încă din Rai. Homosexuali- 
tatea este, mai înainte de toate, o greşeală de ordin 
religios, o formă de idolatrie. 


b. Într-adevăr idolatria este la originea ho- 
mosexualității, după cum explică, limpede, Sfân- 
tul Apostol Pavel: «... ca unii [păgâni] care au pre- 
schimbat adevărul lui Dumnezeu în minciună şi s- 
au închinat şi au slujit făpturii în locul Făcătoru- 
lui, Cel ce este binecuvântat în veci, amin!»%. Mai 
înainte de a fi o problemă morală, homosexuali- 
tatea, dispoziție sau exercițiu contra naturii sexua- 


2! Facerea 19, 1-29. 

2% Facerea 19, 7. 

% Leviticul 18, 22; 20, 13. 
* Romani 1, 24-25. 

lităţii, este deci o problemă teologică, legată de ne- Homosexualitatea, auto-suficiență . sterilă”!,. este 
| cunoaşterea lui Dumnezeu. astfel în contradicţie cu actul creator al lui Dum- 
| nezeu: prima deosebire pe care a creat-o El este 


== 


Amintim că idolatria este cea care nu-L 
cunoaşte pe Dumnezeu-Creatorul, cea care-L con- 
fundă pe Dumnezeu cu creatura şi care, din acest 
motiv, rămâne închisă în lumea creatului, care-şi 
este suficientă ei înseşi, fără Dumnezeu. 

Idolatria este prezentă peste tot în Biblie ca 
o atitudine religioasă ce conduce la moarte sau se 
pedepseşte cu moartea, fiindcă ea atentează la 
demnitatea lui Dumnezeu şi privează ființa uma- 
nă de viață, care constă în slăvirea lui Dumnezeu. 
Moartea este consecința unei greşeli în domeniul 
religios. Ea manifestă o disfuncție majoră în rela- 
ţia divino-umană, sterilitatea duhovnicească, em- 
blemă a autosuficienței. 

În Rai, ființele au ascultat de făptură (şar- 
pele), în loc să asculte de Făcător, drept care au 
cunoscut moartea. Idolatria e considerată o per- 
versiune religioasă: «Păgânii — ne învaţă Sfântul 
Apostol Pavel — s-au închinat şi au slujit făpturii 
în locul Făcătorului», iar aceasta e însăşi definiția 
idolatriei. 

Dispreţuirea deosebirii sexuale este, prin 
urmare, semnul unei perversiuni încă şi mai gra- 
ve: disprețuirea deosebirii dintre necreat şi creat, 
disprețuirea alterităţii introduse de Dumnezeu în 
făptura mai întâi nediferențiată — ființa umană. 

cea dintre creatură şi EI Însuşi. Celelalte deosebiri 
sunt cele dintre vizibil şi invizibil, cer şi pământ, 
lumină şi întuneric, şi, în cele din urmă, deose- 
birea sexuală dată mai întâi animalelor şi apoi 
ființei omeneşti. Homosexualitatea «este anticrea- 
ţională în structura ei, fiindcă estompează sepa- * 
rările pe care Dumnezeu le-a făcut în haosul ori- 
ginar»*2. Homosexualitatea nu este numai contra 
firii, aşa cum este în ansamblu lumea decăzută. 
Tot păcatul este împotriva firii: minciuna, exploa- 
tarea săracilor de către cei bogați etc. Dar homose- 
xualitatea manifestă o pervertire a înseşi relației 
cu Dumnezeu. 


Inversiunea sexuală exprimă invertirea teo- 
logică şi dezordinea în sânul creaţiei, în mod 
aparte, în sânul chipului dumnezeiesc din ființa 
umană, urmând ceea ce s-a spus mai sus. Această 
inversiune, ca orice păcat, ascunde chipul dumne- 
zeiesc treimic fiindcă ascunde deosebirea din sâ- 
nul firii. Şi acest dispreţ față de alteritate pune 


31 Despre sterilitate după Sfânta Scriptură şi Sfinții Părinți, 
vezi Jean-Claude Larchet, Pour une €thique de la procreation. 
Elements d'anthropologie patristique, Paris, le Cerf, 1998, pp, 
13-30. 

% X. Th&venot, op.cit., p. 223. 

ființa umană într-un impas: el este un obstacol în 
calea asemănării cu Dumnezeu fiindcă ființa uma- 
nă se desăvârşeşte în experiența, uneori crucifi- 
antă, a deosebirii. Ca toate greşelile de ordin 
moral, care se rezumă la ocultarea deosebirilor şi 
a limitelor ontologice, inversiunea împiedică ființa 
umană să se realizeze ca ipostas creat după chipul 
Ipostasului necreat fiindcă a slujit idolatriei de 
sine. Marcel Proust prezintă, într-o manieră pate- 
tică, solitudinea care marchează homosexualitatea 
masculină3. Jean-Paul Sartre ia cazul plăcerii so- 
litare, practică de autosuficiență şi autosatisfacție, 
drept emblemă a incomunicabilităţii dintre sexe. 


Sfântul Maxim Mărturisitorul scrie că «pri- 
mul om, folosind rău facultățile naturale, care a- 
veau să-l ducă la împlinirea țelului existenței sale, 
şi-a ignorat Creatorul... El a amestecat până la 
confuzie facultățile sale intelectuale şi simțurile şi 
s-a lăsat atras de cunoaşterea desfătărilor trupeşti, 
cunoaştere complexă şi dezastruoasă fiindcă a de- 
clanşat patimile... El a ajuns chiar mai rău decât 
dobitoacele, a schimbat ce avea în el firesc cu cele 


3% Cf. Marcel Proust, „La Race maudite”, în Contre Sainte- 
Beuve, Gallimard, coll. Id6es, Paris, 1954. 

4 Cf. Jean-Paul Sartre, Le plaisir îl n'y a que moi qui sache me le 
donner, Le Mur, Paris, Gallimard, coll. Folio, 1981, p. 110; 
întreaga nuvelă ilustrează incomunicabilitatea dintre sexe. 

împotriva firii»35, Acest cuvânt, care comentează o 
învățătură a Apostolului, arată că idolatria duce la 
necunoaşterea lui Dumnezeu şi că aceasta, la rân- 
dul ei, aduce simptome patologice de ordin com- 
portamental, în special relația contra naturii, care 
este homosexualitatea. De asemenea, în privinţa 
oricărui păcat atitudinea Tradiţiei ecclesiale e mai 
mult terapeutică decât juridică: păcatul este mai 
mult o boală decât o greşeală juridică şi legea este 
dată pentru a decela acest rău. Ceea ce este ade- 
vărat în legătură cu homosexualitatea este, evi- 
dent, adevărat şi în cazul eşecului heterosexual 
pentru care Adam şi Eva au fost un exemplu în 
Rai. Orice ocultare a deosebirii ontologice este un 
păcat, nu numai homosexualitatea. Orice păcat 
duce la moarte. Revelația creştină, pentru că este 
revelaţia naturii trinitatre a lui Dumnezeu şi a ca- 
racterului trinitar al chipului lui Dumnezeu în om, 
este cea mai potrivită pentru a descoperi rațiunea 
teologică conform căreia homosexualitatea este un 
rău. 


c. Se mai poate vedea în discordia dintre 
Adam şi Eva originea inversiunii sexuale, ca în 
orice păcat. Cuvântul «veți muri» le-a fost adresat 
lor: deosebirea ontologică s-a transformat în ei, 


prin neascultarea lor, în discordie, în separare. 


35 Către Talasie, 253. 
4 


Ura reciprocă dintre sexe şi războiul lor istoric nu 
nu reprezintă oare consecința acestei discordii? 
Bărbatul începe prin a acuza femeia înaintea lui 
Dumnezeu. Aceasta este obârşia resentimentului 
femeii față de bărbat şi prima justificare a 
stăpânirii ei de către el. Ura femeii împotriva băr- 
batului, ca şi toate formele de misoginie, includ o 
homosexualitate larvară: femininul se închide în 
el însuşi, masculinul îşi este suficient lui însuşi, şi 
fiecare. moare separat («meurt de son cât6»)%6. 
Feminismul pasional şi masculinismul pasional 
(“amachisme»), consecinţe ale dezacordului sau ale 
incomprehensibilității dintre sexe, subliniată de 
incomprehensibilitatea persoanelor, devenită er- 
metică prin pierderea harismei iubirii, sunt vlăs- 
tare ale divorțului arhetipal dintre Adam şi Eva. 
Când deosebirea ontologică este pervertită în divi- 
ziunea «diabolică» (diavolul este «cel ce separă», 
duhul separării maimuţărind şi pervertind lucra- 
rea de discernământ a Creatorului), fiecare se în- 
toarce spre el însuşi. Cei doi poli ai păcatului sunt 
exagerarea deosebirii până la discordie şi ocul- 
tarea acesteia până la autosuficiență. Şi invers, 
umanitatea poate să spere totul de la reconcilierea 
sexelor, adică de la o adevărată profunzime spi- 
rituală, în Taina căsătoriei. Nu este indiferent că 


3% Marcel Proust, Sodome et Gomorrhe, în A la Recherche du 
temps perdu, Gallimard, coll. La Pleiade, t. 2, p. 616. 

astăzi, când societatea este răvăşită de divorțuti, 
homosexualitatea este endemic şi public ridicată 
în slăvi. Raportul dintre divorț şi homosexualitate 
trebuie să facă obiectul unei atenții reale, nu nu- 
mai în plan psihologic, ci mai ales în plan teolo- 
gic. A condamna sau a justifica homosexualitatea 


„nu este de ajuns. Trebuie să mergem mai departe 


şi să contemplăm ce fruct pentru mântuire se coa- 
ce la Cana Galileei, când Hristos i-a împăcat pe 
Adam şi Eva. Hristos a luat boala omenească de la 
obârşia ei şi a început restaurarea umanității prin 
restaurarea cuplului heterosexual, adică restabili- 
rea modului originar de a fi al ființei umane, mod 
trinitar, întemeiat pe antinomia persoanelor, «ca ei 
să fie unul precum şi Noi Unul suntem», Îi spune 
Tatălui Cuvântul Întrupat??, 


B. Condiţia persoanei consacrate 


Fundamentală în viziunea biblică şi creş- 
tină a ființei umane este taina consacrării, care fa- 
ce din ea un preot, un profet şi un rege. De aici 
decurge toată etica biblică. 


a. Această consacrare a avut loc în Rai, căci 
separarea («osebirea») privilegiată a omului de 
toate celelalte făpturi şi suflarea lui Dumnezeu 


S loan 17, 22. 

care a pătruns în Adam au fost prima Ungere, pri- 
ma pecete a darului Duhului Sfânt. Toată taina 
Bisericii era acolo, în germene; erau semințele 
Împărăției. După cădere, Sfânta Treime, în iubirea 
Sa de oameni, a reînnoit această consacrare pu- 
nând deoparte, din neamul omenesc pervertit, pe 
Noe şi ai săi. Apoi, Cel-de-Trei-ori-Sfânt a ales un 
popor astfel încât tot trupul să poată fi mântuit, 
adică să vadă fața lui Dumnezeu şi să participe la 
viața veşnică în Împărăție. «V-am osebit dintre 
celelalte neamuri pentru ca să fiți ai Mei», i-a spus 
EI lui Israel3%. Şi această chemare vine chiar după 
condamnarea homosexualității. Nu faceţi această 
urâciune — care e una între multe altele — pentru 
că Eu v-am «osebit» dintre celelalte neamuri şi 
pentru că voi nu sunteți ca ceilalți. «Să-Mi fiţi 
sfinţi, că sfânt sunt Eu, Domnul, Dumnezeul vos- 
tru, Cel ce v-am osebit pe voi dintre toate nea- 
murile ca să fiţi ai Mei»40. Neamul lui Dumnezeu 
este consacrat (qadosh) lui Dumnezeu celui sfânt 
(qadosh). «Toate. prescripțiile Duhului Sfânt din 
Levitic au ca numitor comun sfințenia lui Dum- 
nezeu, care trebuie să transpară în toate actele şi 
în toate circumstanțele din viaţa poporului» că- 
ruia El i S-a consacratt!. Consacrarea presupune 


* Leviticul 20, 22-26. 

* Leviticul 18, 22; 20, 13. 
“* Leviticul 20, 26. 

41 TOB, p. 246, nota 1. 


un mod de viață deosebit de cel al altor ființe 
omeneşti. :, 


În sfârşit, la plinirea vremii şi pentru lumea 
care va veni de-a pururea, Domnul a reînnoit 
această consacrare, instaurând cufundarea în pro- 
pria Sa moarte şi în propria Sa înviere şi venind ca 
Duh peste toți cei care recunosc Cuvântul ca 
Domn. El a manifestat astfel taina veşnică a Bise- ' 
ricii. De aceea Sfântul Apostol Petru, adresându- 
se celor botezați, îi numeşte «seminţie aleasă, 
preoție împărătească, neam sfânt, popor agonisit 
de Dumnezeu», cuvânt reluat în cartea Apoca- 
lipsei: cei botezați sunt «preoți ai lui Dumnezeu şi 
ai lui Hristos»45, chemați să trăiască nu în patimi, 
ci după modul de viață dumnezeiesc, care e cel al 
comuniunii persoanelor sau a ipostasurilor. «No- 
ua făptură, creştinii, diferă de toți ceilalți oameni 
din lume prin înnoirea Duhului (1045), pacea min- 
ţii, dragostea lui Dumnezeu şi erosul ceresc»14, 
«Creştinismul nu este ceva neînsemnat, căci taina 
aceasta mare este. Fii, deci, conştient de noblețea 
ta: ai fost chemat la o demnitate împărătească, un 
popor ales, o preoție împărătească şi un neam 


“1 Petru 2,9, 

“3 Apocalipsa 20, 6; cf. 1, 6 şi 5, 10. 

+ Sfântul Macarie, citat de Christos Yannaras, „La Morale 
de la libert6”, în La Loi de Ia liberte, Mame, Paris, 1972, p. 41. 

sfânt. Taina creştinismului este străină lumii aces- 
teia»45, - 


b. Consecințele în statutul tuturor celor bote- 
zaţi sunt imense. Botezatul nu-şi aparține; el îi 
aparține lui Hristos şi Bisericii Lui, total — cu gân- 
dul, cu simțirea şi cu fapta —, deci şi cu sexua- 
litatea. Semnul acestei apartenenţe este cufunda- 
rea totală şi ungerea cu Sfântul şi Marele Mir pe 
tot corpul, de la cap până la picioare. Creştinul nu 
dispune de el însuşi; cu atât mai mult nu dispune 
de un alt semen, botezat sau nu încă. În mod 
deosebit, el nu dispune de trupul lui sau de trupul 
altuia, redevenite prin Botez templu al Duhului 
Sfânt. Cuvântul Întrupat, EI Însuşi, a spus «voi 
sunteți ai lui Hristos»46. Apostolul întăreşte aceas- 
tă învățătură dumnezeiască cu cuvintele: «Cunos- 
cut-a Domnul pe cei ce sunt ai Săi»? ... «Nu ştiţi 
oare că trupurile voastre sunt ale lui Hristos? Sau 
nu ştiţi că trupul vostru este templu al Duhului 
Sfânt, Cel ce este întru voi, Cel pe Care de la 
Dumnezeu ÎL aveţi?»45. Viaţa celui botezat este 
consacrată prin cuvântul lui Dumnezeu şi prin 
ungerea Duhului, Care este Dumnezeu. Sexualita- 


tea lui e consacrată. Este extrem de greu să trăieşti . 


%5 Ibid, p. 48, 

* Marcu 9, 41. 

“2 Timotei 2, 19. 

“1 Corinteni 6, 15, 19. 

conform acestei consacrări, dar la Dumnezeu totul 
este cu putință, fie că suntem căsătoriți, fie că sun- 
tem călugări. 

Dumnezeu, cu iubirea Sa de oameni, supli- 
neşte slăbiciunile noastre, dacă ne punem toată 
credința în El. 


c. Ceea ce îl mai desemnează pe cel botezat 
drept un consacrat şi membru al preoţiei împără- 
teşti a Bisericii lui Hristos este supunerea sa față de 
Cuvânt. 

Ne-a fost dat un duh de supunere față de 
Hristos, iar nu un duh contestatar. Cuvântul lui 
Dumnezeu este Duh şi este ViaţătS, şi nu putem fi 
înşelați de el. Dacă cel botezat ascultă acest cu- 
vânt, dacă încearcă în mod sincer să-şi trăiască în 
el viața, credem din toată inima noastră că va avea 
puterea să se transforme după chipul lui Hristos 
şi al Sfinților Lui, oricare i-ar fi fost viața înainte, 
viaţă de heterosexual sau de homosexual, viață de 
celibatar sau de om căsătorit. Orice am fost când 
ni s-a adresat cuvântul lui Hristos, chemarea la 
sfințenie este aceeaşi: «Eu nu te osândesc... mergi 
şi nu mai păcătui!»%, Ceea ce mântuieşte este as- 
cultarea de Dumnezeu şi credința pe care se înte- 
meiază. Credinţa vindecă. 


*1 loan 2,7. 
* loan 8, 11. 

Hristos nu-i osândeşte pe fraţii noştri ho- 
mosexuali în calitate de persoană, ci pentru com- 
portamentul lor; El le cere să renunțe la orice 
comporament homosexual şi să trăiască în Bise- 
rică, în sfințenia Botezului, pentru a avea parte de 
viața veşnică. 


C. Dobândirea Duhului Sfânt 


Adevărata problemă pentru un invertit, ca 
şi pentru orice ființă umană, este cea a împărtăşirii 
de darurile Duhului Sfânt, prin care poate do- 
bândi viața de veci. Aceasta este mai mult decât o 
simplă problemă de morală socială. Adevărata în- 
trebare a existenței umane este: voi fi eu oare 
mântuit? 


a. Participarea la Împărăția lui Dumnezeu este 
dată prin Hristos ca miză a existenței umane pe 
pământ. Respectarea legilor dumnezeieşti şi ome- 
neşti este un mijloc, nu un țel în sine. «Pocăiți-vă, 
căci s-a apropiat Împărăția cerurilor» spune Cu- 
vântul Întrupat, după Sfântul Ioan Botezătorul şi 
Înainte-Mergătorul — şi se ştie câţi Sfinți ai Bisericii 
Ortodoxe, ca Sfântul Serafim de la Sarov, au slăvit 
această chemare. Dar orice mod de viață permite 
oare participarea la darurile Duhului Sfânt? Fiinţa 
umană poate fi ea îndumnezeită, poate să ajungă 

un sfânt, poate să cunoască plinătatea Duhului 
Sfânt, pe o cale sau pe alta? Aici este singura în- 
trebare serioasă. Lumea aceasta trece, cu patimile 
ei cu tot: trebuie s-o mai amintim? Să ne gândim 
la cele ce durează, adică la această viață eternă în 
Duhul Sfânt. Interpretarea juridică a creştinis- 
mului nu este satisfăcătoare. Trebuie să ne amin- 
tim că suntem muritori, că civilizația în care ne | 
aflăm este minată de păcat. Cuvântul S-a întrupat, 
a murit şi a înviat pentru ca ființa umană să poată 
primi plinătatea Duhului Sfânt şi, prin aceasta, să- 
L cunoască pe Tatăl, să fie îndumnezeită, să fie cu 
Hristos de-a dreapta aceluiaşi Tată. Aceasta este 
Evanghelia. Şi primele trei versiuni ale Sfintei E- 
vanghelii încep toate prin aceeaşi chemare: «Pocă- 
iți-vă, pentru a dobândi Împărăția», adică pe Du- 
hul Sfânt. 


b. Actele homosexuale, ca şi unele acte he- 
terosexuale, nu sunt compatibile cu Botezul. Sfântul 
Apostol Pavel o spune net în prima sa scrisoare 
adresată creştinilor din Corint: «Homosexualii, 
lesbienele, idolatrii... nu vor moşteni Împărăția 
cerurilor»5!. Aceasta nu pentru că un tribunal — fie 
el şi divin — a decis juridic, ci pentru că acest mod 
de viață este incompatibil cu viața trinitară. Pa- 
timile în general şi inversiunea sexuală sub forma 


11 Corinteni 6, 9-10. 

sa pasională şi neconvertită împiedică ființa uma- 
nă să participe la harul Duhului Sfânt, pe care Ta- 
tăl cel ceresc, la rugăciunea Cuvântului, îl dă cu 
asupra-de-măsură. De ce? 


c. În general, patimile se reduc la iubirea 
idolatră de sine, fie ea mânia, iubirea de arginți, 
nedreptatea socială sau o heterosexualitate trăită 
ca luarea în stăpânire a celuilalt şi obiectivarea 
persoanei şi a trupului propriu. Atâta vreme cât în 
relația sexuală dintre bărbat şi femeie celălalt nu 
este decât unealta propriei mele plăceri, dobân- 
direa Duhului Sfânt îmi este imposibilă fiindcă 
trăiesc în idolatria narcisistă de mine însumi. lu- 
birea de sine a fost prezentată de Sfinţii Părinţi (ca 
Sfântul Maxim Mărturisitorul, de exemplu) drept 
rădăcină a tuturor relelor. Ea este întoarcere la 
sine autosuficientă, negarea antinomiei trinitare a 
persoanelor. Aceasta ține tot de păcatul idolatriei. 
«Necunoaşterea lui Dumnezeu — zice Sfântul Ma- 
xim — duce la divinizarea creaţiei. În fapt, iubirea 
pe care ființa umană o are față de propriul său 
trup constituie o adoraţie manifestă a creaţiei divi- 
nizate»; de aceea, «iubirea de sine naşte toate rele- 
le». EI descrie şi condiţia ființelor umane înrobite 
de pasiunile lor: «Uriaşa şi nenumărata mulțime a 
patimilor invadează viața oamenilor. Viaţa lor 
devine astfel demnă de plâns. Căci ființele umane 
devin ele însele, fără să ştie, cauza stricăciunii lor. 

Unitatea firii omeneşti se sfărâmă, şi oamenii, ca: 
animalele sălbatice, îşi devorează propria lor na- 
tură.» Iubirea de sine antrenează atomizarea fi- 
inței umane, «firea omenească se împarte în auto- 
nomii individuale»*2, fiindcă fiecare se închide în 
sine, pierde viața ipostatică, pentru a regresa către 
o viață egoist-individuală, şi neagă până şi exis- 
tenţa celuilalt. Altul nu mai există în el însuşi ca o 
persoană absolută: el nu mai e decât unealta auto-” 
realizării mele, a puterii mele, a plăcerii mele, a 
canibalismului meu sexual. Şi Celălalt, Care este 
Persoana dumnezeiască — Marele Incomod =, dis- 
pare de pe cerul meu. Iubirea de sine conduce la 
negarea umanității şi a divinității, şi a toată firea 
cosmică, redusă la statutul de pradă. Ceea ce este 
adevărat pentru toate patimile este cu atât mai 
mult şi pentru homosexualitate, fiindcă ea ne pare 
a fi forma elocventă şi emblematică a iubirii de 
sine, fiind iubirea unuia pentru acelaşi — chiar 
dacă, psihologic, subzistă într-o relație homose- 
xuală ceva propriu heterosexualității, unul asu- 
mându-şi un comportament mai «masculin», iar 
celălalt o atitudine mai «feminină», ceea ce este 
foarte semnificativ pentru valoarea care ascunde 
antinomia sexelor pentru o relaţie interpersonală... 
Homosexualul este un Narcis îndrăgostit de el 
însuşi. Despre Andre Gide, Francois Mauriac scria 


2 Ch. Yannaras, op. cit., p. 17. 

că «n-a explorat alt continent în afară de el în- 
suşi»5,. Şi Madeleine Gide, într-un carnet secret, 
notează: «Tu îţi eşti ție însuți singurul scop — sin- 
gura ta iubire — care te-a copleşit, Andr6!»%. Ber- 
trand Vergaly scrie: «Homosexualitatea este lega- 
tă în profunzime de un fenomen narcisist (...), deo 
intensă fixaţie narcisistă de mine însumi»%5. 


Pentru toate aceste rațiuni, a prezenta ho- 
mosexualitatea aşa cum se face în lumea contem- 
porană, ca pe un mod de viaţă printre altele, sau, 
mai rău, ca pe o cale de împlinire, este o impos- 
tură. Cum ar putea ființa umană să se împlinească 
altfel decât după Chipul Treimic, a Cărui pecete 
este în el? lar pretinsa «eliberare homosexuală», 
departe de a fi un progres, este doar o formă par- 
ticulară de regresie. 


53 Fr, Mauriac, MEmoires inttrieurs, Flammarion, «Le Livre de 
poche», Paris, 1966, p. 156. 

54 Citat de Fr. Mauriac, op. cit., p. 256. 

55 Bertrand Vergely, op. cit., pp. 2-3. 

ATITUDINEA PASTORALĂ A BISERICII 


În faţa suferinței din societatea civilă şi a 
slăbiciunii multora dintre membrii săi, Biserica lui 
Hristos a avut de la început — şi bazându-se pe 
moştenirea biblică — o atitudine de tip terapeutic. 


A. Ascetismul mistic al creştinilor 


Deoarece revelează şi pune în valoare per- 
soana, Biserica lui Hristos cheamă la pocăință prin 
război duhovnicesc pentru eliberarea de patimi. Ea 
propune mai întâi o definire a «patimii» ca o for- 
mă patologică a gândirii, a imaginaţiei şi a com- 
portamentului. Sfântul loan Scărarul zice: «Pati- 
ma, la modul propriu, este un rău de care sufletul 
suferea demult şi într-ascuns; cu timpul, acest rău 
a înduplecat sufletul să-l primească, ba chiar să se 
însoțească cu el, şi aşa a rămas în suflet ca o în- 
clinație firească, ridicându-se pe sine în slăvi, de- 
grabă şi fără împotrivire»5. Patima este o dispo- 


% Sfântul loan Scărarul, Scara 15, 74. 

ziţie împotriva naturii, care devine o a doua na- 
tură. Osândirea proscrisă de Hristos: «Nu osân- 
diți!»*7, este o identificare a persoanei cu cea de-a 
doua natură a sa — păcatul, fie pentru a-l scuza, fie 
pentru a-l respinge: eu sunt mânios, el este aşa sau 
altfel, de exemplu, homosexual. O asemenea jude- 
cată reduce persoana la patimă, descurajând po- 
căința şi vindecarea. Dar patima, subliniază unii 
părinți, este invertirea unei dorinţe fundamentale 
şi legitime. Pocăința reorientează patima spre fi- 
nalitatea ei naturală, unirea cu Dumnezeu. A fața 
cuvântului lui Dumnezeu, conştiinţa recunoaşte — 
şi acesta e începutul căinței — orientarea greşită a 
patimii, o urăşte cu lacrimi şi ÎI imploră pe Dum- 
nezeu, Care este iubire, să ierte şi să tămăduiască. 


b. Ascetismul nu constă doar într-o pocă- 
înță continuă. E] se defineşte ca un exercițiu (acesta 
este sensul lui propriu) de a trăi deja în Împărăție. 
Asceza este «lupta omului cu propria sa natură 
împotriva morții prezente în firea omenească. Tre- 
buie ca revolta firii să moară pentru ca firea să-şi 
trăiască acea chemare firească şi ca să participe la 
viața lui Dumnezeu»s. Lupta nu se duce numai 
împotriva patimilor egoiste: mai este şi o luptă pen- 
tru viaţa în Hristos, în vederea dobândirii casti- 


bee Pare Asia ie 
“7 Matei 7, 1; Luca 6, 37, 


5 Ch. Yannaras, op. cit,, p.53. 

tății. Aceasta este o cucerire. Creştinul este un 
cuceritor al darurilor Împărăției, care sunt la dis- 
poziţia lui, prin Botez, Mirungere, Euharistie şi 
toate celelalte Taine ale Bisericii. Numai Dumne- 
zeu este cast. Lupta pentru castitate în lumea a- 
ceasta este dobândirea unei calități dumnezeieşti, 
prin lucrarea harică a Duhului Sfânt. Unindu-se 
cu persoana divină a lui Hristos prin energiile 
Duhului Sfânt, într-o, rânduială zilnică de rugă- 
ciune, de post şi de înfăptuire a poruncilor, bote- 
zatul poate să dobândească nu numai castitatea, ci 
şi smerenia şi toate. virtuțile sau puterile dum- 
nezeieşti. «Fericit — mai spune Sfântul loan Scăra- 
rul — cel ce a ajuns la nepătimirea desăvârşită în 
fața oricărui trup, a oricărei carnații şi a oricărei 
frumuseți»5, adică desăvârşit liber de pofte. Cas- 
titatea, iubire fără dorință pătimaşă, este «lăcaşul 
preaiubit al lui Hristos şi cerul pământesc al ini- 
mii60, 


Aceasta nu este un simplu ideal: castitatea 
este o virtute, care trebuie cucerită nu numai de 
către un homosexual, ci şi de un heterosexual, că- 
lugăr, celibatar, căsătorit: de orice persoană care 
se străduieşte să trăiască în Biserică după Botezul 
ei. Ascetismul este duhovnicesc, fiindcă el constă 


3 Scara, 15,7. 
% Ibidem, 15,2 

în a dobândi o omenitate nouă, omenitatea în- 
dumnezeită a lui Hristos. El este «participare ne- 
mijlocită, cu trupul, la adevărul întrupării lui 
Dumnezeu şi la îndumnezeirea omului»$!. Creş- 
tinii sunt un «neam nou», «neamul celor care Îl 
caută pe Domnul»: ei sunt chiar «din neamul lui 
Dumnezeu»65, prin Botez. Ei sunt o mutație antro- 
pologică survenită în umanitate prin darul Duhu- 
lui Sfânt la Cincizecime, după Paştele dătător-de- 
viață al Domnului. 


c. Armele de luptă şi terapie ne sunt date de 
Tradiţia apostolică şi de cea a Părinților Bisericii. 
Lupta duhovnicească, de exemplu, în domeniul 
sexualității, de care ne ocupăm aici, nu are ca țintă 
doar eliberarea. Castitatea nu este numai absența 
ispitei, absența poftei. Ea este o stare de iubire 
activă pentru aproapele considerat ca un ipostas 
cu totul aparte. Ea culminează, de exemplu, în 
iubirea față de duşman, în iubirea aproapelui pen- 
tru el însuşi, dincolo de orice atracţie şi de orice 
repulsie. 


Prima dintre arme este rugăciunea pentru că 
ea constituie fapta de credință prin excelență. Prin 
ea primeşte cel botezat darul de a-şi exprima chiar 
€i Ch. Yannaras, op. cit., p. 55. 

“2 Psalmul 23, 6. 
“% Fapte 17, 28-29. 

dorințe pe care nu şi le cunoştea, chemarea adân- 
că a fiinţei sale, nostalgia profundă pe care o are 
din Rai şi speranța nebună că va fi, totuşi, mân- 
tuit. Rugăciunea eliberează toate harismele Duhu- 
lui Sfânt pe care persoana le-a primit la Botez, 
cum ar fi harisma castității, a fecioriei. 

Venerarea sau adorarea sunt la fel de bine 
venite. De vreme ce idolatria este sursa relelor din. + 
ființa umană, să ne prosternăm şi înlăuntru şi în 
afară dinaintea lui Dumnezeu şi să-L recunoaştem 
ca Domn. 


Metaniile sunt recomandate de părinții noş- 
tri duhovniceşti fiindcă ele concretizează demer- 
sul adorării şi recunoaşterea transcendenţei Crea- 
torului. Ele contribuie la vindecarea sufletului de 
idolatrie. 

Postul este fundamental, fiindcă prin posti- 
re mă angajez fizic, demonstrez că toată ființa mea 
optează pentru viața cea nouă şi răspunde la che- 
marea evanghelică. «Asceza ortodoxă este întot- 
deauna o faptă cu trupul». Toate aceste arme 
mobilizează nu numai conştiinţa, ci şi inconştien- 
tul şi involuntarul; de aceea ele sunt indispensa- 
bile. 

Taina Mărturisiri şi a pocăinței constă în a- 
mi dezvălui gândurile care mi-au ieşit din inimă. 


& Ch. Yannaras, op. cit., 2, 54. 

A-I spune lui Dumnezeu adevărul despre mine 
înaintea martorului-duhovnic, să reneg păcatul 
înaintea. Bisericii, să exprim în cuvinte greşelile 
ascunse, într-un context de rugăciune intensă a 
mea, cel ce mă căiesc, şi a duhovnicului, este o 
terapie. Rugăciunea Bisericii, credința Bisericii, 
chiar mai mult decât conştientizarea şi voința per- 
soanei, aduc vindecarea, miracolul sănătăţii sufle- 
tului şi a trupului. 

Trebuie să crezi în minune pentru a-ți căuta 
în acest mod vindecarea de homosexualitate, re- 
cunoscută mai întâi ca o boală a sufletului. 


Să nu uităm, ca mare terapie, Taina Sfân- 
tului Maslu, ungerea bolnavilor, unde intervine atât 
de puternic rugăciunea de credință a comunității 
participante la Taină. Penitentul public — de aceea 
mărturisirea şi ungerea sunt administrate în bise- 
rică — este fratele în suferința şi tămăduirea căruia 
comunitatea se implică prin rugăciune şi post. 

La această Taină se adaugă ascultarea de 
părintele duhovnicesc: deoarece boala sufletului 
vine de la neascultare, tocmai prin exerciţiul as- 
cultării se poate regăsi sănătatea. 

Părinţii ne învaţă că trebuie să aplici răului 
un remediu invers. Deoarece suferința şi moartea 
au intrat în creația «bună foarte» prin neascultare, 
ascultarea, al cărei profet prin excelenţă este Hris- 

tos, va fi modalitatea mântuirii neamului ome: 
nesc, aşa cum spune Sfântul Apostol Pavel65, i 


«Asceza — mai spune Ch. Yannaras — caută 
să imite ascultarea Celui de-al Doilea Adam (...), 
credință după chipul lui Dumnezeu»66, 


Se mai poate recurge şi la ajutorul unui 
psiholog, dar numai în cazul în care acesta re- 
cunoaşte existența şi suveranitatea lui Dumnezeu. 
Psihoterapia este un mod de a «medicaliza» pă- 
catul şi de a-l elibera de ganga lui juridică. Totuşi, 
Hristos este Cel numit «Doctor al sufletelor şi al 
trupurilor». 


Dar remediul remediilor este comuniunea în 
Taina Euharistică, în stare de pocăință şi cu o cre- 
dință neşovăielnică. Prin Euharistie, «posibilitate 
de a pisipe la noua fire omenească a Cuvân- 
tului Întrupat (...), unitate organică a persoanelor 
în comunitatea firii celei noi»$7, fratele nostru bol- 
nav, susținut şi însoțit prin rugăciunea, pocăința şi 
postul comunității, participă la viața cea nouă şi 
veşnică, precum şi la toate virtuțile dumneze- 
ieştis8, 


* Cf. Romani 5, 19. 

6% Ibidem, p.27. 

$7 Ch. Yannaras, op. cit. , p. 43. 

S% În legătură cu această problemă, vezi Jean-Claude Lar- 
chet, Therapeutique des maladies spirituelles, Paris, Editions du 
Cerf, 4-6me €dition, 2000. 

B. Homosexualitatea — genetică sau dobândită? 


În epoca noastră, chestiunea homosexuali- 
tății a fost relansată prin distincția operată între 
condiția şi actele homosexuale. 


a. Comportamentele homosexuale sunt în 
general rezultatul pervertirii, în urma unei întâl- 
niri, a influenţei cuiva, a lecturilor sau a imagi- 
nilor văzute. În umanitatea căzută, toate formele 
de păcat coexistă în urma unei influențe perverse. 
O tendință sau alta poate deveni ca o a doua 
natură, pentru a relua gândirea Sfântului loan 
Scărarul: «Un rău ascuns, de care sufletul suferă 
demult, cu care s-a însoțit şi îl ia drept o stare 
obişnuită». Acâstei deviații, ca oricărui păcat, îi 
corespund remediile evocate mai sus, dacă per- 
soana în cauză este sensibilă la mesajul evan- 
ghelic: terapeutica ecclesială presupune credința 
în Hristos, Doctorul sufletului şi al trupului. 


b. Obiecţia homosexualității naturale este un 
contra-sens din punct de vedere biblic în raport cu 
cele spuse mai sus. Cuvântul «natural (firesc)», în 
limbajul curent, desemnează cel mai adesea firea 
decăzută şi, deci, la propriu, contra-firea. Păcatul 
— orice păcat — este contra firii. Viaţa firească este 
viața raică, viața care se desfăşoară în conformi- 
tate cu darul raic sau viața Împărăției. Cuvântul S- 

a întrupat pentru a reda umanităţii posibilitatea 
unei vieți fireşti, coerentă cu chipul dumnezeiesc, 
cu voința divină, cu creaţia vizibilă şi invizibilă. 
Şi, în mod sigur, în această existență contra firii, 
pe care ființa umană o moşteneşte în concepția sa, 
există o ereditate a păcatuluis?. În favoarea pre- 
tinsei homosexualități «genetice» nu găsim nici- 
unde dovada biologică. Bertrand Vergely scrie: 
«Până astăzi, nu s-a găsit gena homosexualită- 
ții»70; şi doctorul, psihiatrul şi psihanalistul Jean- 
Paul Mensior afirmă: «Experienţa mea terapeutică 
mă autorizează să afirm că homosexualitatea are 
întotdeauna origine psihologică... şi nu genetică. 
Observaţia clinică o arată din plin>”!. Dar dacă 
ținem să vorbim despre «homosexualitate gene- 
tică», ea trebuie comparată, din punctul de vedere 
al revelaţiei, cu violența genetică, iubirea de sine 
genetică şi toate pasiunile deviate, pe care ființa 
umană le moşteneşte la zămislire. Numai Hristos 
e fără de păcat, fiindcă, în ce-L priveşte, sămânța 
bărbătească a fost înlocuită cu harul Duhului 
Sfânt, care a curăţit-o pe Maica Domnului de pă- 


& În legătură cu ereditatea adamică, vezi Jean-Claude Lar- 
chet, Maxime le Confesseur, mediateur entre VOrient et l'Occi- 
dent, Paris, Le Cerf, 1998, pp. 77-124. 

7 Le PACS, ou l'amenagement dsesper d'un monde desespert, 
supliment la SOP nr. 238, mai 1999, p. 1. 

7 Chemins d'humanisation. Essai anthropologique, Bruxelles, 
Lumen Vitae, coll. «Trajectoires», nr. 7, 1998, p. 59. 

catul strămoşesc şi a însoțit-o cu Dumnezeul ei. 
Această omenitate a Cuvântului Întrupat, Dumne- 
zeu adevărat şi Om adevărat, este cea moştenită 
de ființa umană prin Sfântul Botez şi este în afara 
oricărei pervertiri genetice. 


Dar atâta vreme cât ființa umană n-a cu- 
noscut cea de-a doua naştere, naşterea după Duh, 
prin care moşteneşte omenitatea sfântă a lui Hris- 
tos, ea continuă să poarte în sine, în sângele ei, toți 
germenii ereditari ai păcatului. În acest sens, ho- 
mosexualitatea este genetică, dar în felul în care 
sunt genetice şi celelalte patimi. Tot în acest sens, 
nimeni nu poate să se gândească la un homo- 
sexual altfel decât Ia fratele lui: homosexualul, fra- 
tele meu; homosexuala, sora mea = pentru că ho- 
mosexualitatea, ca toate patimile, există în natura 
decăzută pe care o moştenesc eu la concepțid, Pă- 
catul, sau suferința, sau boala aproapelui meu 
sunt păcatul meu, suferința mea sau boala mea. În 
acest mod trebuie să se elibereze creştinul con- 
ştient de orice osândire a celor invertiți. Dacă ne 
vedem fratele sau sora robii de o patimă, să fa- 
cem penitență de ca şi când am fi noi înşine căzuți 
în această slăbiciune — spun Părinţii noştri duhov- 
niceşti. 


Dar noi participăm la Sfântul Botez, la Mir- 
ungere şi la nu mai puţin Sfânta Euharistie, pen- 

tru a fi vindecaţi de consecinţele ereditatre ale pă- 
catului şi pentru a participa la viața cu adevărat 
naturală, care este în Hristos. «Ne îmbrăcăm în 
Hristos» la Botez, desăvârşit. Suntem chemaţi să 
răspundem la inversiune, care defineşte în realitate 
orice boală a sufletului, prin conversiune. Homo- 
sexualitatea poate fi o situaţie «firească» dacă in- 
terpretăm acest cuvânt dintre ghilimele ca sino- 
nim al «firii decăzute», umanitate nefericită, rănită 
de «un rău de care sufletul suferea de mult în 
ascuns», pentru a repeta cuvintele Sfântului loan 
Scărarul. Este un handicap din naştere, handicap 
genetic, care este semnul stării decăzute a ființei 
umane. Homosexualul este în mijlocul nostru ca 
un semn dureros al umanității dedate la păcatul 
idolatriei de sine. Lumea în care trăim nu este 
lumea transfigurată, chiar dacă ea tinde la aceasta. 
Cei botezați sunt cu certitudine în această lume 
pentru a inversa semnul Istoriei sale şi a o orienta 
către Împărăție, unde domneşte, mai înainte de 
toți vecii şi în vecii vecilor, Fiul Omului. 


Ajunşi aici, este important să facem distin- 
cţie între pretinsa «natură homosexuală» şi actele 
homosexuale. Sunt ființe umane conştiente de ten- 
dințele homosexuale, dobândite sau, gândesc ele, 
genetice, şi care răspund chemării lui Hristos, care 
încearcă să convertească tendința homosexuală, să 
o metamorfozeze. Este o cale a sănătății în lupta 

pentru castitate — luptă adeseori, trebuie s-o spu- 
nem, dramatică — în cazul de care vorbim, precum 
este o cale de sănătate în celelalte forme de sufe- 
rință, de handicap sau de privațiune, cunoscute la 
naştere sau de la naştere. Să ne gândim la un co- 
pilaş care ajunge diabetic. EI va trebui să trăiască 
cu diabetul, urmând un tratament zilnic şi con- 
strângător, în lipsa căruia ar muri. Dar chiar acest 
diabet îi va structura existența şi va putea deveni 
pentru el o cale de sfințire. Homosexualitatea, da- 
că cel botezat acceptă lupta duhovnicească nu 
numai pentru vindecare, dar mai cu seamă pentru 
mântuire, poate fi o cale a sfințeniei ca orice slă- 
biciune omenească. Pocăinţa, «sentimentul pier- 
derii harului... al separării de Dumnezeu, doliul 
pentru pierderea Persoanei Sale, gustul morții, la 
care duce lipsa vieții dumnezeieşti»72, este cea 
care transformă păcatul în cale de sfințire. 


(e. Convertirea şi terapeutica presupun ca 
persona homosexuală — căci homosexualul este 
mai înainte de toate o persoană — să întâlnească 
toată atenția şi toată compasiunea posibilă din 
partea comunității creştine care îl primeşte pe 
acest frate sau pe această. soră în suferință:) Aici 
este fundamentul mântuirii: să întâlneşti în Bise- 
rică pe Hristos cel împreună-pătimitor, în frații tăi 


2 Ch. Yannaras, op. cit., p. 31. 

şi în preotul tău. Duhul Sfânt ne cere să-L primim 
ca pe unul care ilustrează simptomatic un rol exis- 
tent în umanitate şi, deci, în fiecare din noi care ne 
vrem creştini. Numai într-un climat de compa- 
siune, de împreună-pătimire, pot fi înțelese che- 
marea la convertire şi programul terapeutic al 
Bisericii. Biserica este, între altele, un spital. Nu- 
mai într-un asemenea climat de compasiune per- 
soana poate să-şi recunoască boala şi să ajungă la 
pocăință. Când membrii obştii ecclesiale acceptă 
E printre ei sunt bolnavi, rezistând tentației de a 


pocăinei, homosexualul, ca orice persoană umană 
rănită, poate să_se înalțe către asemănarea cu 
Dumni şi la sfințenie. Starea de păcat este 
boală73i dovadă că duce la moarte. Este o boală 
mortală. De altminteri, boala însăşi este conside- 
rată manifestare a păcatului — - fie a persoanei în- 


seşi (de exemplu: dacă şi-a întreținut tendinţele 


homosexuale cu îngăduință), fie doar al umani- 
tății. 


«Nici el, nici părinţii lui nu au păcătuit», 
spune Hristos despre orbul din naştere, dar a- 
ceastă infirmitate este îngăduită pentru ca Dum- 
nezeu să fie slăvit. Cum să fie slăvit Dumnezeu în 
infirmitate, în boală, în handicap nativ? El este 


2 Cf. Matei 9, 19. 

slăvit când cel în suferință ÎL slăveşte, când cei din 
jurul lui devin agenţi ai compasiunii divine, când 
infirmitatea devine cale de sfințire şi de îndum- 
nezeire. El este slăvit «de toate faptele cele bune, 
care au ca singur scop slava lui Dumnezeu şi ma- 
nifestarea chipului Său»74. Sunt destui homosexu- 
ali convertiți care vor intra în Împărăţie înaintea 
heterosexualilor care s-au crezut drepți. În rea- 
litate, homosexualitatea nu e nimic; heterosexu- 
alitatea nu e nimic; ce contează este întoarcerea la 
Hristos pentru Împărăţia cerurilor, adică pentru 
participarea la harul îndumnezeitor al Duhului 
Sfânt. 


Compasiunea nu este milă. Ea nu este ome- 
nească. Ea este o harismă dumnezeiască. În cazul 
care ne preocupă, dobândirea compasiunii ne per- 
mite să-L vedem pe Hristos în fratele suferind: 
bucurându-se de compasiunea fraților săi şi a pă- 
rinţilor săi în Domnul, fratele homosexual Îl va 
descoperi mai bine pe Hristos şi viața în El. 
Hristos-Compătimitorul i se va arăta prin frații 
lui. Compasiunea permite evanghelizarea sexualită- 
ii, hetero sau homosexuală, monastică sau conju- 
gală. Evanghelizarea sexualității constă în a che- 
ma la convertire tot erosul din ființa umană şi a-l 
orienta către iubirea nepieritoare a lui Hristos; ea 


74 Ch. Yannaras, op. cit., p. 42. 

constă în introducerea dimensiunii ascetice în via- 


ţa sexuală. 


În acest context, nu trebuie să ne fie frică să 
punem problema homosexualilor creştini. La pri- 
ma impresie după cele expuse mai sus, expresia 
este un non-sens: homosexualitatea — nu mai mult 
decât nedreptatea socială, egoismul şi celelalte pa- 


timi — nu este creştină. Sunt persoane care se stră- ” * 


duiesc să demonstreze că poți fi homosexual şi 
creştin, semănându-i în aceasta lui Andr6 Gide: 
«incapabil să renunţe la Hristos precum era de in- 
capabil să renunţe la el însuşi, nu i-a rămas decât 
să interpreteze după bunul lui plac fiecare cuvânt 
al Domnului»%5. Unii spun că Evanghelia nu osân- 
deşte homosexualitatea. Dar Hristos nu osândeşte, 
El cheamă la schimbarea vieții. «Nimic din învăță- 
tura lui Hristos nu lasă impresia că L-ar fi preo- 
cupat gusturile noastre neobişnuite. Lui nu I s-a 
părut câtuşi de puţin important să cunoască biza- 
reria înclinațiilor noastre. Cerinţa Sa, aceeaşi pen- 
tru toți, e ca noi să fim curați, să alungăm dorința 
pătimaşă, oricare ar fi obiectul acesteia. Atitudinea 
reprobatoare a lumii față de homosexualitate e de 
ordin social şi nu are nici o trăsătură comună cu 
condamnarea de către Hristos a murdăriei, nici cu 
binecuvântarea pe care o dă'El inimilor care şi-au 


7% Fr. Mauriac, op. cit. p. 275. 

păstrat curăţenia»/6, Homosexualitatea este prin 
ea însăşi în afara vieții în Hristos, a vieţii eccle- 
siale, fiindcă este o auto-adoraţie, o hipertrofie a 
individualismului,77şi pentru că în acest sens ea se 
situează la antipozii naturii umane create după 
chipul trinitar al lui Dumnezeu: un homosexual 
nepocăit sau triumfător nu se poate apropia de 
Sfânta Cuminecătură, pentru simplul motiv. că 
modul de viață pe care îl afişează face să nu fie în 
comuniune nici cu Hristos, nici cu Biserica. 


Dar sintagma «homosexual creştin» desem- 
nează în mod egal şi pe cel ce, având o viaţă ho- 
mosexuală, vine în Biserică-pentru a se converti şi 
a lupta să dobândească Duhul Vieţii — pentru a 
deveni creştin. După cum am mai spus, această 
situație priveşte comunitatea.(Dar ea este cu pre- 
cădere responsabilitatea episcopului şi a preotului 
căruia i s-a mărturisit, la Taina Spovedaniei, o 
asemenea dramă. Preotul sau episcopul vor fi chip 
al Bunului Păstor, Care este Hristos simetn dacă se 
consacră acestei persoane, ajutând-o să descopere 
incompatibilitatea dintre actele homosexuale şi 
viața creştină, unde homosexualitatea este în im- 
pas, duhovniceşte vorbind. Nu este doar un rău 
moral, o interdicţie religioasă sau socială. Este o 


7 Ibidem, p. 277. 
7 B. Vergely, op.cit., p. 3. 

patimă care, fără convertire, îl împiedică pe cel în 
cauză să guste din plinătatea Duhului Sfânt. Păs- 
torul — Bunul Păstor = este aici pentru a ajuta per- 
soana să afle calea, dacă nu a vindecării, în orice 


caz a mântuirii. 


C. Biserica şi lumea 


Atitudinea creştină față de fenomenul so- 
cial al homosexualității ne readuce la problema re- 
laţiilor pe care lumea le întreține cu Biserica. 


a. Modernitatea Bisericii constă în actua- 
lizarea neîntreruptă a Tradiţiei Sfinților Apostoli 
şi a Părinților prin lucrarea Duhului Sfânt. Biseri- 
ca este actuală prin discernământul şi compa- 
siunea pe care Hristos, Căruia îi este Trup, o 
manifestă în ea. În unele privinţe, societatea noas- 
tră pare o societate post-creştină: unii se plâng de 
aceasta, alții se bucură. Adevărul e că, în unele 
privinţe, ce se vede e mai curând de sorginte pre- 
creştină: promovarea homosexualității este un ar- 
haism, o întoarcere la un mod de viață păgân. 
Unele revendicări care se fac auzite în lumea de 
azi constau în a cere dreptul de a trăi cum se trăia 
în Corint, la Roma sau în Atena înainte de Înviere. 
Se reclamă dreptul de a regresa la o viață pre- 
creştină. 

Dar noi şi suntem într-o societate pre-creş- 
tină pentru că, aşa cum spune titlul cărții Părin- 
telui Alexandre Men, «Creştinismul e un început 
continuu». Totul se vesteşte din nou; totul se 
explică într-un fel mereu nou; totul se leagă în 
profunzime, plecând de la Sfânta Evanghelie, ca 
răspuns la sfidarea lansată celor botezați de către 
cei ce nu-L cunosc pe Dumnezeu. Lumea îi inter- 
pelează pe creştini nu fiindcă ar aduce un cuvânt 
psihologic sau filosofic, rostit de alții mai înainte, 
ci pentru că ei fac auzit, chiar dacă va fi respins, 
cuvântul teologic mântuitor. Or, problema homo- 
sexualității este una teologică, în sensul că inter- 
pretarea ei se face pornind de la relaţia ființei u- 
mane cu Dumnezeu. Biserica se află la prova 
lumii şi de aici vesteşte un cuvânt pe care numai 
ea îl poate rosti. Ni se va spune că sunt două mii 
de ani de creştinism în urma noastră. Se pare că în 
destul de multe domenii, după cum o arată sfi- 
darea marilor probleme ecologice, etice şi bioetice 
ale vremurilor noastre, toate ar trebui făcute din 
nou, pe baza mărturiilor Sfinţilor Părinți ai tutu- 
ror timpurilor. Cuvântul creştin este unul fără 
compromis, deşi plin de compasiune, deoarece 
este un cuvânt profetic şi viu. Manifestaţiile, pu- 
blicaţiile şi revendicările în favoarea poziţiei ho- 
mosexualității în societate nu sunt doar simpto- 
mele unei lumi «decreştinate» — a existat undeva 
vreodată o societate creştină? Aceste simptome 

sunt, în aceeaşi măsură, semnele unei lumi în care 
creştinii nu au încă întotdeauna curajul să vor- 
bească de Dumnezeu, să vestească Evanghelia, 
sfințenia, adâncimea experienţei duhovniceşti, tai- 
na de nepătruns a creştinătăţii, adevărata istorie a 
Învierii şi a Cincizecimii, şi caracterul ireductibil 
al credinței creştine la orice filosofie, la orice ideo- 
logie, la orice altă religie şi la orice morală socială. 


b. Legislaţia civilă îi priveşte pe creştini, 
Cererile insistente de legalizare a homosexualității 
reprezintă o provocare de actualitate. Biserica nu 
poate (din fericire!) să-şi impună legea sa în so- 
cietate. Ea nu are dreptul să îmbisericească lumea 
cu forța. Ea nu are altă putere decât aceea a iubirii 
răstignite şi nici un alt exemplu de dat decât 
transfigurarea, schimbarea-la-față a Sfinţilor ei. Ea 
nu poate decât să evanghelizeze, cu cuvântul şi e 
fapta. Nu poate decât să cheme, să invite lumea la 
o convertire în lipsa căreia orice morală este de- 
şartă. Ea poate astfel să inspire legislaţia unei țări. 
Nu se identifică cu lumea, nu este din lame, nu-i 
aparține. Nu caută nici să-şi justifice social exis- 
tența ca instituţie protectoare, de ordin moral, a 
acestei lumi. Dar ea îi este lumii, dinlăuntrul ei, 
conştiinţă şi inimă. Creştinii sunt membri in pr 
ricii şi totodată cetățeni ai lumii, care «îi E 
Cezarului cele ce sunt ale Cezarului», nu numai 
plătindu-şi impozitele, ci, în aceeaşi măsură, par- 

ticipând la viaţa civilă prin vot. Ei aleg şi sunt 
aleşi. Pot să propună, să apere o lege sau să i se 
opună. Ei pot, deci, să contribuie la transformarea 
societății nu numai sfințind-o din interior, prin 
propria lor sfințire, ci în aceeaşi măsură educând- 
o prin intermediul legislaţiei. Legea, după Sfântul 
Apostol Pavel, este o pedagogie. Biserica, prin 
slujirea clericilor şi prin aceea a laicilor, poate face 
să se audă în lume, cu dulceaţă şi smerenie, un 
cuvânt înțelept în favoarea ființei umane. Ea poate 
să se interpună pentru a apăra ființa umană 
împotriva a ceea ce o dezumanizează. Dumnezeu 
S-a întrupat pentru a Se interpune între om şi om. 
În acest mod, Conferinţa Episcopilor Ortodocşi 
din America a luat poziție în privința legalizării 
homosexualității în martie 1978 şi a condamnat 
formal actele homosexuale, adăugând că «cei ce 
adoptă stilul de viață homosexual nu sunt cali- 
ficați pentru a-i învăța pe copii şi pentru a fi în- 
drumători spirituali»? În România, Patriarhul 
Teoctist şi Sfântul Sinod al Bisericii Ortodoxe, în 
1994 şi în 2000, au cerut statului să nu legalizeze 
homosexualitatea, apărând astfel ființa umană 
însăşi, chemată să se împlinească în viața fami- 
lială. Biserica nu are sufletul atât de dur încât să 
abandoneze lumea ei însăşi: asta ar însemna să 
7% Cf. Galateni 3, 24. 

P Citat de Stanley S. Harakas, în Contemporary moral issues, 
Minneapolis, USA, 1982, p. 9. 

aducă la disperare lumea şi oamenii. Este adevă- 
rat că noi nu trăim într-o lume creştină, iar creş- 
tinii nu au dreptul să-şi impună viziunea lor 
despre lume. Dar trebuie să-şi păstreze în acelaşi 
timp crezul de a vesti Evanghelia din dragoste 
pentru ființa umană, Îţi poți lăsa un frate să se 
înece? Biserica îşi exprimă mesajul nu numai în 
interesul propriilor săi membri răspândiți în so- 
cietate, dar deopotrivă spre binele oricărui bărbat 
şi al oricărei femei cu inima sinceră şi deschisă, 
care poate asculta cuvântul lui Dumnezeu. Con- 
ştiinţa creştină nu are doar misiunea de a vesti 
Evanghelia, ea o are în aceeaşi măsură pe aceea de 
a denunța ceea ce dezumanizează, ceea ce tulbură 
chipul lui Dumnezeu în om. 


c. Rugăciunea pentru lume rămâne atitudinea 
fundamentală a celui botezat în fața provocărilor 
unei epoci şi în fața semnelor veacului. Şi pro- 
liferarea homosexualității, şi propaganda al cărui 
obiect este ea, ca divorțul endemic, sunt semne ale 
veacului. Avraam a fost cel dintâi care a dat exem- 
plu când s-a rugat pentru Sodoma. Creştinii nu 
se roagă întotdeauna atât cât li se cere să o facă şi 
nu cred întotdeauna în rugăciune, în puterea 
credinţei şi în voia lui Dumnezeu de a lucra în 
lume prin Cuvântul Său şi prin Duhul Său din 


% Facerea 18, 16. 

iubire de oameni, deschizându-şi sufletul pentru a 
primi revelaţia Lui. Credem prea mult în rațio- 
namentele noastre omeneşti şi nu-l cerem destul 
lui Dumnezeu să acționeze. Nici nu ne propunem 
destul să lucrăm şi noi cu El. Acesta este marele 
nostru păcat. Avraam a mijlocit pentru Sodoma 
înaintea lui Dumnezeu. Am putea face şi noi la fel: 
«Urăşte păcatul, dar iubeşte-l pe păcătos», după 
îndemnul patristic. Iubirea este în esență preo- 
cuparea față de mântuirea celuilalt. Într-adevăr, 
Hristos n-a venit, aşa cum a spus-o El Însuşi, pen- 
tru a osândi lumea, ci pentru a o mântui; iar creş- 
tinii n-au fost instituiți judecători ai lumii, ci pre- 
oți, împărați şi profeţi pentru lume. Toţi creştinii 
sunt membri ai Preoției lui Hristos prin Sfântul 
Botez, şi aceasta fundamentează atitudinea lor pri- 
oritară: mijlocirea pentru ei înşişi şi pentru lume. 
În faţa dramei reprezentate de homosexualitatea 
instituționalizată, rugăciunea pentru convertirea 
inimilor şi luminarea minților, rugăciunea pentru 
iertarea şi tămăduirea fraților invertiţi, rugăciunea 
pentru noi înşine, atunci când păcatul este mani- 
fest — iată ce cere Duhul Sfânt din partea ucenicilor 
lui Hristos. Rugăciunea pentru lume începe prin 
convertirea personală şi postul pentru lume, con- 
vertirea creştinilor, extirparea ipocriziei şi a ori- 
cărei necurăţenii. Ni se cere să smulgem din ini- 
mile noastre rădăcinile răului pe care îl vedem în 
jurul nostru, în societate. Degeaba stigmatizăm 

homosexualitatea, sau orice altă boală a umani- 
tăţii, dacă nu alungăm, prin pocăință, poftele păti- 
maşe şi toate perversiunile din sufletele noastre, 
pe demonii care sălăşluiesc în ele şi cărora Charles 
Baudelaire le spune pe nume: 


Si le viol, le poison, le poignard, I'incendie, 

N'ont pas encore brode de leurs plaisants dessins 
Le canevas banal de nos piteux destins, 

C'est que notre âme, helas! n'est pas assez hardie?!. 


Această reflecţie prea aproximativă asupra 
problemei homosexualității oferă ocazia să ne 
extindem dezbaterea pe marginea eticii creştine în 
sine, în cadrul căreia etica sexuală este numai un 
capitol deosebit de important: sexualitatea, în 
fapt, atinge abisurile inconştientului ființei umane 
şi relația ei cu Creatorul, cu întreaga creaţie şi cu 
toate creaturile. Etica creştină nu este individuală: 
este ecclesială; ea corespunde unui mod de viață 
la care ființa umană are acces prin Botez, deve- 
nind mădular al Trupului lui Hristos, consacrân- 
du-se în Trupul şi Sângele Lui. Cel botezat nu-şi 
mai aparţine. Ca persoană în comuniune cu alte 
persoane divine şi umane, creştinul este integrat 
într-o comunitate conştientă, purtătoare a gândirii 


91 Les Fleurs du Mal, «Au lecteur», vv. 25-28: «Dacă pumnalul, 
focul, otrava, siluirea/ N-au vrut să-şi puie încă blazonul lor 
poznaş/ Pe pânza care-o țese destinul nostru laş,/ Pricina e că slabă 
şi trândavă ni-i firea» (trad. Al. Philippide). 

şi a vieții lui Dumnezeu şi participă la unanimi- 
tatea acestei gândiri şi a acestei vieți. Atitudinea 
pe care Duhul Sfânt ne cere s-o avem este o ati- 
tudine ecclesială, de discernământ fără osândire, 
în adevăr şi cu compasiune. Aceasta este în ace- 
eaşi măsură şi o atitudine profetică: ea vesteşte 
plenitudinea vieții în Dumnezeu, ea devansează 
lumea şi vremurile acestea; ea vesteşte lumea ce 
va să vină, lumea viitoare, Împărăţia; şi Biserica 
are drept misiune să pregătească bărbații şi 
femeile epocii noastre şi ai celor ce vor urma, să 
trăiască în Împărăție. Ea trebuie să aibă rezerve 
față de morală. «Morala — scrie Christos Yannaras 
— corupe Biserica, ea înlocuieşte criteriile Bisericii 
cu criterii ale lumii acesteia, alterează marea taină a 
milei, pervertind-o în necesitate rațională socia- 
1ă»82. Nu poate fi vorba ca «ființa ecclesială» (ex- 
presia este a Mitropolitului Ioan Zizioulas) să fie 
ca individ conformă cu regulile unei morale so- 
ciale sau pretins creştine: este vorba de a lucra 
prin căință la înnoirea omului în Hristos. 


( Revenicarea homosexuală în societatea 
noastră este de tip moral | Ea exprimă căutarea unei 
justificări şi a unei rectinoaşteri de către societate a 
unui stil de viață până acum reprobat. În acest 
sens, depenalizarea şi legalizarea vor fi în mod 


s Ch. Yannaras, op. cit., p. 57. 

forțat interpretate ca legitimare — fără a vorbi de 
caracterul incitator al acestor noi dispoziţii ale 
societăţii. Dar noua morală socială nu va schimba 
cu nimic problema de fond, întrucât problema 
homosexualității nu este o problemă de morală. 
Este o problemă de libertate şi de etică, adică de 
coerenţă în natura profundă a ființei umane după 
chipul lui Dumnezeu. Imposibilitatea în care se 
află ființa umană de a trăirconform acestei naturi - 
nu este depăşită prin afirmarea sau infirmarea 
legii morale! Pocăința este un strigăt al ființei u- 
mane coriffiintate cu imposibilitatea de a se supu- 
ne, fără Dumnezeu, poruncilor dumnezeieşti. 


Hristos nu propune conformitatea cu 0 
morală socială sau religioasă, ci convertirea prin 
căință şi restaurarea relațiilor interpersonale cu 
Tatăl şi cu toate ființele umane prin harul Duhului 
Sfânt, căci «ceea ce nu e cu putință la om, e cu pu- 
tință la Dumnezeu». Mai trebuie şi ca ființa uma- 
nă să creadă în El. 

Cel ce nesocoteşte legea morală se află în 
situația cea mai potrivită pentru a face această 
experiență a libertăţii care este pocăința; necon- 
formitatea lui este şi putinţa lui de a cunoaşte iu- 
birea dumnezeiască şi, astfel, Persoana Divină 
Însăşi. Strigătul de căinţă şi de încredere în Dum- 
nezeu-Mântuitorul îl pune pe păcătos față în față 
cu iubirea lui Dumnezeu, nu cu judecata oame- 

nilor: «Ție Unuia am greşit!»%, şi - spune Marme- 
ladov în Crimă şi pedeapsă — «vom auzi Cuvântul 
Lui: Apropiaţi-vă, va zice El, apropiați-vă şi voi, 
bețivilor, apropiați-vă, voi, slăbănoage făpturi ne- 
ruşinate! Noi vom înainta cu toții fără teamă şi ne 
vom opri înaintea Lui, iar EI va zice: Sunteţi nişte 
porci, arătaţi ca fiarele şi purtați semnul ei, dar 
veniţi şi voi. Şi atunci se vor întoarce către El deş- 
tepții şi vor striga: Doamne! De ce-i primeşti pe a- 
ceştia? Iar EI va zice: Îi primesc, o, înțelepților, îi 
primesc, o, deştepților, fiindcă nici unul dintre ei 
nu s-a crezut vreodată demn de această favoare. Şi 
EI Îşi va întinde spre noi braţele Sale dumneze- 
ieşti, noi ne vom arunca în ele: ... şi vom înțelege 
totul... Doamne, vie Împărăția Ta!». 


%3 Psalmul 50. 
% Citat de Ch. Yannaras, 

